
ভ্বিকগা 

উবাকা মোর ১০-১২ বছর বয়স। ক্লাস গ্রি কি ফোরে তামকরুরি সময়হান। মি 
আকখুরুম নুরখাত মামাগাছির ঘরে গেছুগা। উবাকা মি খেলেয়া আছু হাদি উগগোত রাঙা 
পুতি পিখেছে সাধু আগো আয্মা আতহানলো ইঙ্গিত দিয়া মোরে ডাকলো আরো মি তার 
কাদাত গেলুগা। বর্তমানে মোর মনে অরতা, সাধু উগো তান্ত্রিকগো। মি কাদাত গেলুগা 
আরো তা মোরে মাতলো, “এচা মা,তি কথা আহান মনে থইছঃ তি ইমা-বাবা আকতারাঙ 
জরম অছতনাই, আসলে উতা তোর ইমা-বাবা নাগই, তোর আসল ইমা-বাবাতে আরাক 


আকপেই আছি।”” হাতা মি ঘরে গিয়া 
ইমাগাছিরাও য়ারি ই এহান দিলু” কিন্ত 
ইম্াগাছিয়ে কথা এহানাত গুরুত্ব 
নাদলা। বাবা সু (কালীপ্রসাদ)রাঙ 
আহানির পিছে সাধু উগোর কথার 
সতযতাহান হারপেইল্ । 
আকদিন বাবারা য়ারি এহান দিয়া 
আঙ করলুতা “বাবা, সাধু 
উগোইতে ইমা- টু বারার কথা 
মাতলো। হানতে বাবাতে তি আছত, 
ইমাতে কই ?2? বাবাই মাতলো, 
আছুগোনাই, মিয়ে তোর ইমা বাবা।”” 


যেতাউ অক, সাধু এগোর কথাত্ত হারপেয়ারতা, মি বাবার এপেই আহানি এহান 
আগেশু লেপয়া আছেহান। 

উহানে বাবার আত্ীয়ই এতাপারা বৌবরণ এতা আনিয়া বারো জনা দুর্নাম এতা 
রটেয়াউ মোর বাবারাওতে। দূরেই করে নুরারলাতা। 

১৯৯৩ ইংরাজীর নবেন্র মাহা। আমার কৈলাসহরর মাননীয় বলানন্দ গিরকে 
বিষ্ুপরিয়া মণিপুরী ভাষালো রাস আহান করানির প্রস্তাব দিলো। রাসহানাত দুরারগোঅ*য়া 
চিনকরানিরকা চৌধুরী বাড়ীর মলীন্দ্র (মণি) গিরকর জিলক কাজল রাণীরে লেপ-করানি 
অস্ইল। রাসহানাত গোগীর পারেঙে হমানিরকা মোরেউ মাতানি অ*ইল। আ'ওকরিয়া 


হারপেইলাঙ যে, রাস উহানর রচনা করেছেতা ত্রিপুরা বিশ্ববিদ্যালয়র সংস্কৃত বিভাগর 
প্রোফেছর ডঃ কালীপ্রসাদ সিংহ গ্িরকে। কলাবাতীর শ্রীমতী গিথানক রাসধারীগো। কিন্ত 
গিথানকে উবাকা পেয়া রাস-হানর এলার সুরছন্দ না তুলেছে। হুনলাঙতা কালীপ্রসাদ 
গিরকে এলা উতার কেছেট আনিয়া দিলে শ্ীমতীয়ে রাসহান বাগাদেনা অকরতই। 

'কালীপ্রসাদ গিরক এগো আমার সমাজর বিখ্যাত মানু আগো বুলিয়া আমি খানিমানি 
হুনেছি,কিন্তু তা কিসাদে মানুগো উহান মি হারনাপাছু। তা রাস বাগাদেনার সময়ত আহিতই 
বুলিয়া হুনিয়া তারে দেহানির খৌরাউ আহানলো থাইলু। কতোদিন পিছে কালীপ্রসাদ 
গিরক বলানন্দ গিরকর ঘরে আয়া গোী হাবিরে উপেইত তিল"নিরকা মাতেছে বুলিয়া 
আমি উপেই গেলাঙগা। মোরতা উবাকা ১২-১৩ বছর বয়স চলের সময়হান। বলানন্দ 
গিরকর ঘরে মি ক্রুক পিধিয়া গেছুগা। গিয়া দেহরি, প্রায় ৫৬-৫৭ বছর বয়সর গিরক 
আগো গৈরিক রঙর বহির্বাস আহান পিধিয়া বয়া আছে। আমারে দেহানিয়ে গিরকে “আহো 
ইমা” বুলিয়া নিয়া বহেইলোগা। গিরকর ব্যবহারহান দেহিয়া মিয়াম হবা লাগিল। মনে 
অণইল অত্যন্ত সাদাসিধা বারো স্লেহপ্রবণ অথচ গন্তীর এবং আত্মসচেতন মানুগো। গোগী 
কতোগো তিল”নির পিছে গিরকে রাসর বই আকেইহান প্রত্যেকগো গোপীর আ*তে 
দিলো এবং কেছেট বাজেয়া রাসর এলার সুর উতা হিকাদেনা অ*করলো। মেরাকে 
কেছেটগো বন্ধ করিয়া নিজর কণ্ঠলো সুর দেহা-দিলো। গিরকর নারগো হবা না*ইলেউ 
প্রমাণ অ”ইল যে সুরছন্দ সম্পর্কে গিরকর যথেষ্ট পরিষ্কার জ্ঞান আছে। সুর বাগাদেনার 
হাদিত গিরকে আমারে সুর তুলানিরকা মাতের; ওঁ সময়ত সুর তুলতে বাকী গোপী উতারতা 
সুর তুলানিহান হবা নার বুলিয়া মোরে কভখুরুম ““দেতা মা, তি সুরগো তুলতা, তোরতা 
চুমরণ? বুলিয়া মোরে সুর তুলুরেইলো। উবাকা গিরকর স্লেহপ্রবণ মিষ্টবচনে তার প্রতি 
শ্রদ্ধা বুরো মমতা আহান জাগিল। হাদি আগোত কাজল গ্িথানকে “কাকা', আমারে 
ভালমুট খৌরা” বুললো আরো কালীপ্রসাদ গিরকে ডালমুট আনিয়া হাবিরে যোরেইলো। 
আলাপ করতে করতে রাসর পলেইর কথা উঠিল। হাবিয়ে লোকরলা যে পলেইর ভাড়া 
গোপীয়ে নিজে নিজে দেনা। উবাকা মি মাতলু, “মিতে পলেইর ভাড়া দেনা নুরারতৌ 
হানতে রাসে না হমেইতৌনাই।” উবাকা কালীপ্রসাদ গিরকে মোরে কাদাত বহিয়া মুরগোত 
মাঠিয়া দিয়া মাতলো, ““না খালকরি, মা, তোর পলেইর ভাড়া মি দিতৌ।"? গিরকর প্রতি 
মোরতা আরতাউ মমতা বাড়িল। 

ঘরে ফিরানির সময়ত রাসর দুরার কাজল গিথানকরাঙ কালীপ্রসাদ গিরকর সম্বন্ধে 
কথা খানি আ*ঙ করলু। কাজল গিথানকে মাতলো, “ওহ, এগো যে ডাঙরিয়াগোনা, 
ডক্টরেট ডিগ্রি পাছেগো, তার সাদে জ্ঞানী মানু সমাজে আর আছিথাঙ! উতার গজে তা 
অনেক ছাত্র-ছাত্রীরে রূপাপইছাউ সাহায্য করের, লগে থয়াউ তামকরুবার, অনেকগোরে 


এলাউ তামকরুরার।”” কাজল গিথানকর কথাহানি হুনিয়া মি গরকর প্রতি আকৃষ্ট অ+ইলু। 
কাজলরে মাতলু, “কাজল, মিও সাধু উগোর লগে থাইউগানে। কাজলে মাতলো, 
“থাকগানে, যাগ্া।” কালী প্রসাদ গিরকর প্রতি আকৃষ্ট অ+নার সুচনাহান এহান। কাজলর 
রাসহান তামকরিয়ার; কতোদিন তাম-করলাঙ। ডিছেন্বর মাহার শেষদিকে কালীপ্রসাদ 
গিরক বা-রো আকখুরুম কৈলাসহরে আহিলসতাম করিয়ার রাস উহানর তালিম কিসাদে 
অ'রহান চানাত। মাধানেদে কাজলগ্রাছির ঘরে রাস তামকরিয়ার উপেই আহিল। শ্রীমতী 
গিথানকে বাগাদিতে বা আমি এলা দিতে সুর-ছন্দ ঠিক নাইলে গিরকে উততা ঠিক করেদের। 
মনে পড়ের, গিরকে “অপরূপ চেই বসন্তর শোভা,” “বসন্ত যামিনী ব্রজর গোপিনী, “মণি 
মকর কুগুল?, “অপরূপ ললিত ত্রিভঙ্গ” ইত্যাদি এলা উতা দিতে যেপেই যেপেই ঠিক 
নাইল, উপেই তা হমেয়া ঠিক করে দিলো। আরাক আকবেদে, ডাকুলা উগোই ডাক 
বারেইতে মেরাকে গোলমাল অ+ইলেউ গিরকে থতাহানলো পুঙলোল দিলো, মেরাকে 
ডাকগো বারেয়াউ তাল উতা দেহা দিলো। 

এসাদে রাসর তালিম চলতে এলার সুর বারো রাসর এলার ডাকর পুঙলোল ঠিক 
করে দেনার বাহিরেউ গোলধারপুরর মাধবী নাঙর বয়স্ক গিথানক আগোর লগে য়ারি দিয়া 
দিয়াকিতা আকতা ইকরের উহান দেখলু। পিছেদে হারপেইনু, উবাকা তা মাধবী গিথানকর 
স্বামী পেঙারু অজা গিরকর জীবনীর উপাদান সংগ্রহ করলোতা। উপাদান উতা সংগ্রহ 
করিয়া ইকরানির হাদি হাদিত গিরকে তাল-সুর উতার দিকেউ দৃষ্টি থইলো। 

রাস তামকরিয়া লমইল আরো হাবিহান ঘরে যানারকা সালইলা। মিতে কালীপ্রসাদ 
গিরকর লগে ততারানি মনেয়া বারান্দার খোটা আগোত ধরিয়া সুযোগ্‌ আহান বিছারেয়া 
থাইলু। সুযোগ আহান পেইলু উবাকা মি মাতলু, “জে? আমারাভৌ আকখুরুম হমেয়া 
যিছগানে।”” গিরকে স্তেহর সুরলো মাতলো, ““হায় মা, চেইক, সময় পেইলে আহিতৌ।”? 
তবে গিরকে সময় নাপেয়া সাত, আমারাড নাহমেয়া গেছিলগা। 

১৯৯৪ ইংরাজীর ফ্রেরুরারী মাহাত সরম্বতী পূজার দিনে রাসহান অ+নার কথা 
আছিল। আগেকার দিনে কালীপ্রসাদ গিরক রাসর পুষাকলো আয়া ফৌঅইলগা। মিউদিন 
বিয়ানতো গিরকরে বাছেয়া আছিলু, এবং গিরক আহানির লগে লগে তার কাদাত থায়া 
তার লেইছি খানি করলু, কিন্তু গিরকে মোরে মিয়াম পাত্তা দিলো বুলিয়া মনে নাইল। 
রাসর দিনে বাবাই (মোর জন্মদাতাই) গিরকরে নিমন্ত্রণ করানিয়ে বিয়ানে আমার ঘরে 
গেছিলগা। উদিন গিরকে মোর ইমা-বাবারাঙ মাতলো, “শৌ এগো লেইরিকেদে নাইলী 
বুললেতে এলার বিদ্যাদে খানি অ+ক বেনাই, ভবিষ্যৎ জীবনেউ কামে লাগতই।”” ইমাবাবাই 
কথা উহানাত সায় দিলেউ কথাহান পাকাপাকি নাইল। 


রাসর দিনে মি শুক-শারীর ভূমিকাত এলা দিতে গিরকে মিয়াম হবা পাছে, উহানে 


রাসর পিছেকার দিনে বা-রো আমারাও আয়া মোরে তার রাস বাসকর এলাউত্তা হিকানিরকা 
মাতলো; বাবাগাছিয়েউ কথা উহান একরকম য়াকরলা। উদিন মাধানে মিয়ে বারো আরাক 
গোলী কতোগোই তিলয়া গিরকর লগে গার্ডেদে খানি বুললাগগা। উতার পিছে গিরকে 
আগরতলাত গিয়া জীবনর সঠিক পথগো লেপরানিরকা পরামর্শ দিয়া চিঠি আহান 
লিখেছিল। 


১৯৯৪ ইংরাজীর মার্ঠ মাহার দোল পূর্ণিমার সময়ত কালী প্রসাদ গিরকে আগে 
অশয়া গেলগা রাস উহানর গোপী দক্ষিণারকা প্রত্যেক গোপীর পুষাক ছেট আকেইহানলো 
আহিল। আয়া গিরকে আমার কাদার শ্রীকান্ত গিরকর ঘরে কাইলগা। গিরকে ফৌঅ?য়াই 
মোরে গৌ দেছে, গৌহান পেয়াইমি গেলুগা আরো মোরকা আগেত্ত বাছিয়া থছিল পুষাক 
উহান মোরে দিলো আরো লগে লগে পুষাক উহান পিধিয়া মি গিরকর লগে বুলাতনিকুললু। 
উদিন মহাপ্রভু জন্মর দিনহান। আরতির পিছে গিরকে মোরে শ্রীকান্ত গাছিরাঙ ভাহিয়া 
এলার সুর খানি দেহাদিলো। মোর প্রতি গিরকর গভীর ্রেস্ঠু আহান আছে উহ্ান ওঁদিন 
হ্বা করে হারপেইলু। 
রাসধারীগো ইমে শ্রীমতী গিথানক। গিরকে আগরতলাত গিয়াউ রাখুরাল উহানাত মোরে 
নন্দরাণীর ভূমিকাত দেনারকা চিঠি লিখেছিল আরো মোরে ওঁ ভূমিকাত দিলা। ও রাখুরালে 
মোর এলা হুনিয়া গিরকে মিয়াম খুশী অ*য়া মোরে এলা বাগাদেনারকা আগরতলাত্র নেনার 
প্রস্তাব দিলো। ইমা-বাবাই প্রস্তাব উহান য়াকরলা আরো পিছেকার দিনে গিরকে মোরে 
আগরতলাত নিয়া গেলগা-- ১৯১৯৪ ইংরাজীর এপ্রিল মাহার তৃতীয় সপ্তাহত। 

আগরতলাত গিয়া মি পইলা ১৭ দিনর চুরা আছিলুগা। সত সময়ত গিরুকে মোরে 
গোগীরাসর এলা বাগাদিলো। ও সময়ত মি স্নাভাবিকভাবে গিরকর নিকটতর সংস্পর্শে 
আয়া তারে “জেঠু" বুলানি অ+করলু। গতিকে এখুরুম মি গিরকরে জে? বুলিয়াই উল্লেখ 
করিঙা জ্ঠুর লগে আছিলু সময়ত জেঠুর লগে তার ভাতিজী আগো আছিলী; তেইর 
নাঙ টুপু। কাদাবারাত তেইর বান্ধবী আগৌ আছিলী; নাঙুহান শিল্পী। তানুর লগে অনেক 
সময় বিভিন্ন আলাপ আলোচনালো সময় কার্টেইনু। ব্রজমোহন বারো প্রদীপ নাগুর জে্ঠুর 
পড়ুরা দুগৌ সেন্গার সময়ত প্রায়ই এলা তামকরাত আহিলা, তানুর লগে এলা দিয়াউ 
সেম্বাহান কা্টেইলাঙ। উপেই আছিলু ১৭ দিনর ভিতর মি রাসর এলার সুর-ছন্দ হাবি 
একরকম আয়ত্ত করলু। ্ 

ও সময়ত জেঠুর ভাতিজী বারো বান্ধাবী উগোর মুখেত্ত জেঠুর বিরূপ সমালোচনা 
খানি হুনানিয়ে মি জেঠুরে খানি সন্দেহর দৃষ্টিলো দেখলু। 

আকদিন মি টুপুরে আওকরলুতা, “জ্ঠুরেতে কিয়া বিয়া নাকরেছেতা ?”” উবাকা 


টুপুবে হস্তক দিয়া আতহানি থাপারেয়া মাতলো, ““বিয়া করলেতে যেগো মনেইল উগ্োোর 
লগে খেলা নুরারতইনাই !”? উতার পিছে আকদিন ঘুমানির আগে “মোরতা মূরগো - 
কামাড়ার”” বুললু আরো জেঠুরে মোর ফামহানাত আয়া মোর মূরগো খানি টিপা দিলো, 
উবাকা মি হুত্বমেউ খানি ডরপাছিলু। 

যেতাউ অক, ১৭ দিন পিছে মি ঘরে গেলুগা। জেঠুর লগে কথা অইল যে, কতোদিন 
পিছে গ্রীষ্মর ছুটিত শিলচরে যিতেগা তা কৈলাসহরে হমেয়া মোরে লগে নিয়া যিতইগা। 

কতোদিন পিছে ১৯৯৪ ইংরাজীর মে মাহাত জেরে শিলচরে যিতেগা মোরে 
কৈলাসহরেত্ত নিয়া গেলগা। যানার পথে মি, জেঠু বারো তার ভাতিজী টুপু শনিছড়ার 
কৃষ্ণমণি-অনিতাগাছির ঘরে রাতি আহান কাটেইলাঙ। ওঁ রাতি জেঠুর ভাতিজী উগো 
কৃষ্ণমণি-গিরকর ভাতিজী আগোর লগে ঘুমেইলো, মোরে বারো অনিতা গিথানকে তেইর 
লগে ঘুমানিরকা মাতলো। কিন্তু অনিতা গিথানকর গারিগো জুত নাছে হানতে তেইর 
লগে ঘুমানি নুঙেই নাপেয়া জেঠুর ফাম উহানর কাদা আগোদে 'ঘুমেয়া থাইলু। উদিন 
পইলা জেঠুর গজে মোর বিশ্বাসহান হমেইলতা। উদিন হার পেইলু যে, আগরতলাত 
হুনলু বিরূপ সমালোচনা উতা হাবি মিছাতা। 

ও সময়ত জেঠুর লগে শিলচরে গিয়া মি ১২ দিন আছিলুগা। উবাকা মি রাসর এলা 
আরাক খানি হিকলু, লগে সক্ধীর্তনর এলাউ খানিমানি অভ্যাস করলু। হাদিত চেংকুড়ির 
রাসধারী ব্রিবেণীরে ভাহিয়া রাসরকা তেইরাঙ অজা বরলু। 
মি, মিনা নাঙর আরাক নিঙোল আগো বারো পিটপিটা (দেবানন্দ) নাঙর বামনশৌ আগো- 
এ তিনোগিয়ে এলা দিলাউ। 

পিছেকার দিনে জেঠুবে মোরে কৈলাসহরে থিলকরে দিলোগা। কথা থাইল যে, 
ছুটির পিছে মি আগরতলাত গিয়া আরতাউ এলা হিকানি, বারো তা নুরা নমুনার পলেই 
আকতা হঙকরের উতা সিলাই করানি।- 

শিলচরে জেঠুর ঘরে আছিলু সময়ত আকদিন মি অনর্থক মিছা কথা আহানমাতানিয়ে 
জেঠুরে মোরে মিয়াম কড়া করে গালেইলো আরো মি হক চেলয়া কাদলু। অবশ্যই পিছে 
জেঠুবে মোরে বুজেয়া ঠেমকরলো। 

এতার পিছেকার য়ারি উতা ক্রমানুসারে দেনা সম্ভব নাইল, রা রসিক 
উল্লেখযোগ্য ঘটনা খানির বর্ণনা দিয়া যিগা। 

আগরতলাত মি তিন-চারি বার গিয়া প্রায় ১৫- হিরা স্টিলের: 
লগে মোর সম্পর্কহান অনেক ঘনিষ্ঠ অ'না অ”করলো, মিও তারে “বাবা” বুলিয়া ডাহানি 


অ'করলু-অবশ্যই, তার ইচ্ছানুসারে। গতিকে, এখুরুম মি তারে “বাবা বুলিয়াই উল্লেখ 
করতৌ। 

১৯৯৫ ইংরাল্ীর জুলাই মাহাত বাবা শিলচরর আসাম বিশ্ববিদ্যালয়র সংস্কৃত 
বিভাগে প্রোফেছার এবং বিভাগীয় অধ্যক্ষ রূপে যোগ দিলোগা আরো মিও লগে গেলুগা। 
কথা আছিলতা, বাবার বাসা কিতা ঠিক করে দিয়া ঘরে ফিরতৌ। 


কিন্তু, মোর প্রতি বাবার শ্লেহ ক্রমশঃ বৃদ্ধি পানাই, বাবাই মোরে এরাদেনা নুরারলো, 
মোরতাউ বাবারে এরেদিয়া যানার মানসিকতা নেয়ইল। 

১৯৯৬ ইংরাজীর মার্চ মাসে হঠাৎ করে বাবারতা &৪]1 9109০ এ প্রচণ্ড বেদনা 
আহান দেহা দেনাই তারতা 09:80০7 করানিত বাধ্য অইলাঙ । 0799810হান ঠিক 
মতই অইল কিন্ত 090181101. অর পিছে 1762 8/1901অনাই বাবা একেবারে মৃত্যুমুখে 
গিয়া ফৌঅইলগ্রা। উবাকা মি হাসপাতাল উগ্োোত থাছিল শ্রীকৃষ্ণমূর্তি উদ্বোর মুঙে কাঁদিয়া 
বাবার জীবনহান দেনারকা দুর্গাপূজা আহান মানস করলু। ঘরেদে বাবার বহক বীণা 
কাকীয়েউ দুর্গাপূজা মানস করেছে। বাবা ক্রমশঃ সুই অইল। তারে বাসাত নেনার পিছে 
মি বালসুলভ চপলতাবশতঃ বাবারে থয়া ধর্মনগরর মোর মহনক আগোর পুজাত বাসক 
দেনাত গেলুগা। বাবইয়ো পুজার ব্যাপারহান হানতে “না”বুলে নুঝারিয়া এরেদিলো। মি 
বাসক দিয়া আহিলুগা। বাসক দিতে বাবার কথা মনে পড়িয়া ঝুরিয়া কাদলু, মানুবে কিন্তু 
হার নাপেইলা। 

ইতিমধ্যে প্রচণ্ড বৌবরণ আহানে বাবার দিব্যাশ্রমে স্থাপিত ইংলিশ স্কুল উগো সম্পূর্ণ 
উড়েয়া নিয়া দূরেইত বেলা দিলোগা। বাবার ও দৈহিক অবস্থাত স্কুলর ঘটনা এহানে তার 
মানসিক অবস্থা দারুণভাবে খারাপ অইল। তথাপি বিভিন্ন দিকেত্ত রূপা আড়াই লাখর চুরা 
খণ করিয়া অনেক কষ্টে স্কুল ঘর উগো হও করলো। এ সময়ত্ত পুরি বাবার দারুণ আর্থিক 
দুর্দশা আরন্ত অ*ইল। তথাপি আশ্রমর কাম ইমে চালেয়া যারগা। আরাক ৮০ হাজারর চুরা 
খণ করিয়া আশ্লমর এরিয়াগো 711থ' বারো নেটলো বেড় দিলো। উতার গজে স্কুলর 
ছাত্রছাত্রীর সংখ্যা কম অ+নাই শিক্ষকর বেতনরকাউ মাসে মাসে রূপা দেনা লাগিল। 

এ সময় এহানাত প্রতি বছর রাস বারো রাখুবালৌ আহানদুহান করানি লাগিল 
উতার গজে বাবার আশ্রমগোর গজে স্থানীয় মানুরে নানা ধরণর উৎপাত করানি অ+করলা। 
জমির এরিয়া লেপকরেছি পিল্লার উত্তা হাবি চরকরিয়া নিলাগা, বারো গুরু ম্ষ বরেয়া 
আশ্রমর গাছ গাছড়া নষ্ট করেদিলা ইত্যাদি। £ 

১৯৯৯ ইংরাজীত মোর জন্মদাতারে শিলচরে ডাহিয়া শিলচরর কোর্টে মোরে: 
জিলকগ্ছো বলিয়া, 158191০. করানি অস্ইল। উতার পিছে শু বছর ৪ জুলাই তারিখে 
রিনি নত ডি রড 


শ্রীমদন মোহন মুখোপাধ্যায়র পৌরোহিত্যত বাবাই মোরে সামাজিকভাবে জিলকগো করে 
গ্রহণ করলো। ওঁ বছরর শেষদিকে বিষ্ণুপ্রিয়া মণিপুরীর [5801)6711911)5 অর সময়ত 
বাবাই বিভিন্ন লয়াত গিয়া ক্লাছ নিলোগা উবাকা মি প্রায়ই বাবার লগে গেলুগা। 

২০০০ সন বাবার্‌ জীবনে দুর্গতিময় বছর আহান। ও বছরর য়ারি বাবাই সংক্ষেপে 
“মোর জীবন কাহিনীত” দেছে হানতে উতার পুনরাবৃত্তি নাকরিঙ। ২০০২ সনর ডিছেম্বর 
মাহার তৃতীয় সপ্তাহত মি অস্বাভাবিক নুরারা আহানলো ভুগানি অকরলু। গারিগোর 
মেইপারাঙ ধাবদানি অকরলাঙ। আকদিন রাতি নয়টার মাপা উহানাত মোরতা ক্রমশঃ 
নিংশাহান নেয়ো যারগা উহান দেহিয়া বাবাগাছিয়ে ত্বরা করে গাড়ীহানলো আগে টটরেয়া 
থছি মেইপা আগোরাঙ নিয়া গেলাগা। মেইপা উগোই মোর গারিগোত আতহান দেনাই 
মাতলো, “আরে, তেইরেতে মিয়াদি দিয়া কাম করেছিতানা। তেইরতাতে আজি যানার 
শেষ দিনহান।”? যেতাউ অক, মেইপা উগ্োই উবাকা আমার ঘরে আয়া ঝারেদিলোতাই 
পাচ মিনিটে বালা অয়া ভাত খেইলু। এহান মোর বারো বাবার জীবনে সম্পূর্ণ নুরা অভিজ্ঞতা 
আহান। 

ওঁ ডিছেন্বর মাহাতেই গৌহাটীত থার মুনিশৌ আগোর লগে মোর বিয়ার আলাপ 
চালানির পিছে বিয়াহান এক রকম লেপইল। কিন্তু মানুরে মৌখিকভাবে ঘারো টেলিফোন 
যোগে মোর বারো বাবার বিরুদ্ধ গানানিয়ে আকয়া মুনিশৌ উগোই মোরে বিয়া করানিত 
রাজী নাইল। . 

উতার পিছে শিংলার লক্ষমীনগরর (ভুহুছড়ার) রাজেন নাঙর মুনিশৌ আগো তার 
গাড়ী আহান 07৮০ করিয়া আসাম বিশ্ববিদ্যালয়ে গেছেগা উবাকা বাবাইতার গাড়ী উহানাত 
কায়া বিশ্ববিদ্যালয়েত্ত আহিল। মুনিশৌ উগোর ব্যবহারে হবা পেয়া বাবাই তার লগে 
যোগাযোগ আর্ত অ'করলো। তার পরিবারর লগেউ যোগাযোগ আরম্ভ অ+ইল। পিছেদে 
কথাবার্তা অনুকূল অস্নাই বিয়াহান লেপস্ইল। ২০০৩ সনর ১৮ ফেব্রুরারী তারিখে 
শিলচরর বিবেকানন্দ রোড়্র “মঙ্গলম? ভবনে আমার বিয়াহান সুসম্পন্ন অ+ইল। বাবার 
ঘরর লগে বাবারতা সম্বন্ধহান হবা না+নিয়ে গাঙে বিয়াহান দেনা সম্ভব না”ইল। 


২০০৩ সনর ২৮শে ফেব্রুয়ারী বাবা চাকুরীত্ত অবসর নিলোগা। তার গৌহটি 
বিশ্ববিদ্যালয় বারো ত্রিপুরা বিশ্ববিদ্যালয়র 9০1০০ উতা আসাম বিশ্ববিদ্যালয়ে (090 
না*নিয়ে বাবাই 967510 নাপা”র। বাবাই তার অবস্থাহান এসাদে অ”ই তইহান হারপেয়া 
7911150)97-অর আগেই মোর বিয়ার ব্যবস্থা করলোতা। বিয়া এহানাত বাবারতা প্রায় 
তিন লাখর চুরা রূপা খরচ অ”ইল। উতার গজে নিউ ভকতপুরে বাবা বারো মোর নাঙে ৫ 
কাঠার ভিটা আগৌ লছে প্রয়োজনে কামে লাগানিরকা। এবেদে মি বারো বিয়ার কতোদিন 
পিছেই অসুস্থ অ+নাই মোরে 100:5105110116 -এ ভর্তি করানি লাগিল। এ ব্যাপারেউ 


মোর স্বামী বারো বাবারতা অনেক রূপা খরচ অ*ইল। 


মোরে বিয়া দেনার পিছে বাবা আকখুলাগো ভাড়া ঘরে হুদ্দা ডাইল বারো আলু 
খেয়া কুনোরকম জিংতা অয়া আছে। খবর লইতে লইতে বাবা এসাদে হিনপেয়া আছেহান 
হারপেয়া বিয়ার দশদিন পিছে বাবারে আমার কাঠাল রোডর ভাড়া ঘরে নিয়া গেলুগা। 
বাবা চাকুরীত্ত অবসর নিলোগাতা ২০০৩ সনর ২৮ ফেব্রুয়ারী, বাবারে মোর বাসাত নিয়া 
গেলুগাতাউ ইমে ওঁ দিন উহানেই। 

বিয়ার কতোদিন পিছে মি নুরারা অয়া পড়লু আরো মোরে 7015178 179075 
আগোত থয়া মোর স্বামী গিরকে বারো বাবাই চিকিৎসা করলা। [ব079178 17016 এত্ত 
ছুটি পেয়া গেলুগাতা ১৭ এপ্রিল। 

উতার দ্বিদিন পিছে বাবা দিব্যাশ্রমে গেছেগা উবাকা পেইরাক করে বাবার ভাতিজী 
থকইরী কৃষ্ণা __ যেগো যোল বছরর চুবা বাবার লগে গৌহাটীত আছিলী এবং বাবাই 
পড়াশোনা করুরেয়া যেগোরে বিয়া দেছে আরো গৌহাটীত তেইর স্বামী রঞ্জিতর লগে 
থাইরী - উগো তেইর স্বামী রঞ্জিত গিরকরে পথে থয়া আমার ঘরে আয়া হমেইলী এবং মি 
ডূমে ফুটাদিতৌ* বুলিয়া বুকুরানি অকরলো। উতার হাদিত মোর বাবার গাড়ীহানর চাবিশৌ 
তেইর আতে দেনারকা মাতলো। এ অবস্থাত মোর হৌরিয়ক বারো বইজক হৌরিয়কে 
তেইরেউ চাপড় কাতোহান দিলা। উবাকা কৃষ্ণার লগে আহেছিলী তেইর জিলক উগ্গোই 
ধাবদে গিয়া বাপকরাঙ বাগাদিলোগা আরো তেইর বাপকে অর্থাৎ রঞ্জিতে চিকারি দিয়া 
দিয়া অসমীয়ালো মোর স্বামী গিরকরে “তা দেবযানীরে বিয়া করেছেতা নাগই, কালীপ্রসাদর 
সম্পত্তি বিয়া করেছেতা? বুলিয়া লগে অকথ্য ভাষালো গালি দেনা অকরলো এবং মোর 
বাবারেউ “কালীপ্রসাদরেউ ফারতৌগা, মি 0109. পেয়া আহেছুগো? বুলিয়া চিৎকার দেনা 
অকরলো। তার চিকারি হুনিয়া কাদার প্রায় দুই আড়াইশ মানু পুলইলাহা। অবস্থাহান গুরুতর 
অরহান দেহিয়া আমি গাড়ীহান দিয়াপেঠেয়া বাবারে বরা করে দিব্যাশ্রমেত্ত আনুরেইলাও। 
বাবা আহানির পিছে কৃষ্ণা-রঞ্জিতর বিরুদ্দে থানাত এজাহার আহান দিলাঙ। এবেদে 
কষ্ণা বারো রঞ্জিতে দিব্যাশ্রমে গিয়া টেবিল ফ্যান, ডাক ইত্যাদি অনেক বস্তু তছনছ করিয়া 
আহেছিগা। উতার গজে রঞ্জিতে চিকারি দিয়া দিয়া মাতেছে, ““মোর পেটে জাঙদাল দিয়া 
কিতার আশ্রম, মোর পেটে জাগুদাল দিয়া কিতার স্কুল, কিতার হোষ্টেল?” ! ইত্যাদি। 

চাকুরীত্ত অবসর নেনার পিছে বাবার হাবি ধ্যান ধারণার কেন্দ্রবিন্দুগো অছেতা 
দিব্যাশ্রম। তার চিন্তা হান-দিব্যাশ্রমগো হবা করে হাজেয়া জীবনর অবশিষ্ট দিন এহানি 
উপেই ভগবৎ-চিন্তালো কাটানি। কিন্তু বাবার কার্কেইহান লেহে বাধা। কৃষ্ণা-রঞ্জিতেউ 
উপেই গিয়া বাবার ঘরগোর «কোঠা আগো তানু পেইতাই, বাবাই কিসাদে তানুরে থানা 
নাদেরতা চেইতাই” বুলিয়াউ হুমকি দিতারা। রঞ্জিতে কোঠা আগোত তালা লাগেয়া থার। 
কৃষ্ণা গিথানক সারাদিন উপেই গিয়া বয়া থাইরীগা। রঞ্রিতে বারো দুরারহানর মুঙে দা 


আহান ধরিয়া বয়া থার; মাতেরতা, তালা উগো যেগোই খুলতই, উগোরে তা তুপকরতই। 
বাবাই তার বেইবুনিরে ডাকলোগা, কিন্তু কোনো আগো নাহিলা। আকদিন বাবাই তানু 
লাগাছি তালা উগো খুলেছে বুলিয়া তানু সেন্াত আয়া রাতি সাড়ে দশটা পেয়া হৈহোল্লর 
করিয়া গেলাগা, বাবা ইমে চুপ করিয়া আছে। তানু বা-রো তালা লাগেয়া গেলাগা। 


কতোদিন পিছে থানা বারো কোর্ট-কাছারির ঝামেলা এতা মিয়াম আলিপেয়া থানার 
কেইছহান তুলানিরকা রঞ্জিত বারো তার পরিবারর লগ ধরলো, কিন্তু তানু দিনকার কথা 
দিয়া নাউ আহিতারা। এসাদে করিয়া ২০।২৫ দিনর চুরা গেলগা। 


ইতিমধ্যে কৃষ্ণ-রঞ্জিতে বাবার সম্পত্তি পানার দাবীলো স্থানীয় পঞ্চায়েৎ- প্রেছিডেন 
টরাঙ দরখাস্ত করানিয়ে প্রেছিডেন্ট পূর্ণেন্দু গিরকে ১৬মে তারিখে দিব্যাশ্রমে বিচার-সভা 
আহান ডাকলো। সভার দিনে কৃষ্ণাই বাবার পালিত কন্যাগো বুলিয়া দাবী থয়া বাবার ধন- 
সম্পত্তি, দিব্যাশ্রমর মালিকানা বারো বাবার পেনশনর রূপা দাবী করলো। বাবাই মাতলো, 
“কৃষ্ণা মোর পালিত কন্যাগো নাগই, তেই মোরে কামে পাঙকরলোতা; মি বারো তেইরে 
বিঃএ, পর্যান্ত পড়াশোনা করুরেইলু বারো তেইর সম্পূর্ণ খরচ বহন করিয়া বিয়া দিলু, 
গতিকে তেইরে মোর সম্পতির কিত্তাউ দেনা নুরারতৌ। বিশেষ করিয়া মোর দিব্যাশ্রম 
যেতাই দখল করানি মনেইতারা, উতারে মি কড়ি আহানৌ পইছা দেনা নুবারতৌ।”” 
সভাত উপস্থিত কুনো কুনোগোই বাবারে পাষাণগো বুললা, কুনোগোই বাবার বিবেক- 
বুদ্ধি নেই বুললা, কুনোগোই বাবার ব্রেইনগো নষ্ট অয়া ইঁদাছে বুললা। তবে প্রেছিডেন্ট 
পূর্ণেন্দু গিরকে সিদ্ধান্ত দিলো যে, কৃষ্ণা রঞ্জিতে কালীপ্রসাদর সম্পত্তি কিস্তাউ নাপেইতাই, 
তানু এ পথে আর অগ্রসর অয়া লাভ নাইতই। সভার অনেকেই মনঃক্ষুন্ন অইলা। তবে 
পিছে হুনিয়ারতা, ওঁ সভার 11০০০০৫1785 এউনি লেখা আছেতা, “কৃষ্ণা কালীপ্রসাদর 
জিলকগো অনাই তেই তার সম্পত্তির উত্তরাধিকাৰিণীগো। বাবা বারো তার বেইবুনিয়ে 
অনেক দাবদাফালদি করিয়াউ কিন্তু ও [9০901785-অর ০0% আহান নাপেইলা। 

এবেদে হুনিয়ারতা, কৃষ্ণা-রঞ্জিত গৌহাটাত গেছিগা, যিতেগা তানু মাতিয়া 
গেছিগাতা, বাবার লগে লাগানিরকা তানু গৌহাটীত্ত প্রস্তুত অয়া আইতাই উনি। 

বিষ্ণুপ্রিয়া মণিপুরী সমাজ এহানে কিসাদে করিয়া মিথ্যা অপপ্রচারলো বাবার দুর্ণাম 
রটেই তারা উহান হাবিয়েউ জানি। বাবার অনেক লেখাতৌ এ কথা আছে। 

এতার ফলে ২০০২ সনেত্ত পুরি বাবা উচ্চ রক্তচাপলো ভুগের এবং গারিগৌ 
দারুণভাবে দুর্বল অইল। [071৩791/-ত গেলেগাউ ছাত্রছাত্রীর আতে ধরিয়া চলাফিরা 
করানি লাগের। শিলচরর ৫/৬ গো ডাক্তারে চেইলা। মাদ্রাজ বারো বাঙ্গালোরে গিয়াউ 
চিকিৎসা করলাগগা। কিন্তু বাবার দুর্বলতার মূল কারণহান কিহান আকগোয়ৌ ধরে নুবারলা। 
ফলে হজক দিতারা উতা খেয়াউ কোনো কাম নাদের। বর্তমানে বাবা ইমে এ দুর্বল দেহ 
এগোলো ইমে কোনরকমে জিংতা অয়া আছে; তার এ বাগা গারি এগোলো ইমে কোনক্রমে 

লেখাপড়া বারো আশ্রমর কাম খানি মোটামুটি চালেয়া আছে। 
এ অবস্থাত কৃষ্ণা রঞ্জিতর ঘটনা উহানে বাবা সীমাহীন ভাবে দুর্বল এবং নিরাশ 


অগপড়িলগা। সময় আহানত বাবাই হাবিতা এরেদিয়া নিরুদ্দেশ যাত্রা করানির সিদ্ধান্ত 
নেছিলগা। এহান বাবাই কোনোগোরাঙ নামাতেছে, তার ফাইলগোত “বিদায়” বুলিয়া 
লিখা আহান পানার পিছে এহান হারপেইলাঙতা। ওঁ “বিদায়” লেখা উহান তলে তুলে 
দিলাঙ, এহানাত্বই হাবিতা পরিষ্কার অইতই। 


বিদ্চায় 
বি্ুপ্রিয়া মণিপুরী শিক্ষিত সমাজ, 

পূর্ব-পূর্ব জন্মর বহু পাপর ফলে এ বিষ্ণুপ্রিয়া সমাজে জরম অয়া যারগা চক্লিশ বছর 
ধরিয়া যে যন্ত্রণা সহ্য-করানি লাগিল, উতার ইতিহাস মি “মোর জীবন কাহিনী”স্ত 
সংক্ষেপে মাতে গেছুগা। এ জাতর ভাষা কৃষ্টি, সাহিত্য ইত্যাদির ইতিহাস লিখেদিয়া, এ 
ভাষার ব্যাকরণ, ভাষাতত্ব, অভিধান ইত্যাদি রচনা করিয়া, এ জাতর সংস্কৃতির সংস্কার 
করানিরকা হাবি অর্থ বারো শক্তি ক্ষয় করিয়া, এ জাতর হাবি গুণিজনর জীবন-চরিত 
লিখেদিয়া এবং বিশ্বর বাজারে এ জাতর বারো ভাষার কথা ফৌকরে দিয়া মি যে অপরাধ 
সমাজে যে অত্যাচার করলা, উতার কথাউ ও গ্রন্থত সংক্ষেপে মাতেছু। উতার গজে মোর 
পরিবারর সদস্যই মোর এগঙ্গাজলেন্তী জিঙে পবিত্র এবং সংযত জীবন এহানাত যেসাদে 
কলঙ্ক আরোপ করতারা উতাউ মোর ওঁ জীবনকাহিনীত সংক্ষেপে উল্লেখ করেছু। 

লমইতেগা, মি পড়াশুনা করুরেয়া বিয়া দেছু মোর ভ্রাতুষ্পুত্রী কৃষ্ণা এবং তেইর 
স্বামী রঞ্জিতে হঠাৎ আয়া মোর মানসকন্যা দেবযানীর গজে দৈহিক আক্রমণ করিয়া এবং 
মোর বি-সম্পত্তি, ভিটা দাবী করিয়া, এমন কি আশ্রমে আয়া অনবরত অত্যাচার করানি 
অকরলা এবং আশ্রমে ধ্যানধারণা করিয়া শান্তিময় অন্তিম জীবন আহান যাপন করিঙ 
বুলতে মোর পথর কন্টক অয়া উবা অইলা, এ অবস্থাত এ সমাজর বুকৃত মি জিংতা অয়া 
থানার প্রয়োজন নাদেহুরি। উহানে মি নিরুদ্দেশ যাত্রা করুরি। বিষ্প্রিয়া শিক্ষিত সমাজ, 
মোর পরিবারর সদস্য এবং কৃষ্-রঞ্জিত, তোমার কর্মলো তুমি নির্িষ্টি পথে যেইগ্রা, মি 
মোর পথে যাউরিগা। বিদায়। 


কালীপ্রসাদ'? 
বাবার আচার ব্যবহার $- 


বাবার আচার ব্যবহারে বৈশিষ্ট্য খানি আছে, উতা সাধারণতঃ অন্য মানুরাঙ নাথার। 
পইলা কথাহান, ১৯৭৬ ইংরাজীত্ত পুরি বাবা নিরামিষাশীগো। তবে বাস্তব জগতে 


সুবিধারকা আমিষলো ছকপাল অস্ইলেউ বাবারতা আপত্তি নেই। বাবার রূচিহানঃ যেগো 
রাধতই উগ্লোর মনহান পবিত্র অ+না লাগের। অশুদ্ধচিত্তর মানুরে রাধলে নিরামিষ 
অস্ইলেউ পছন্দ নাকরের। খানাপিনার মাঝে ফল মিয়াম মনার, তবে হাবিত্ত মনারতা 
নারিকল। 


বাবার পুতিফালি অত্যন্ত সাধারণ। গরম পুতির কথা বাদ দিলে তারগারিগোর হাবি 
পুষাকহানর দাম তিনশো টাকার গজে নাস্ইব। 


বাবাই অন্য ব্যবহার করা কুনো পুতি ব্যবহার নাকরের, অন্যর ফামপুতিত না 
ঘুমার এবং তার ফামেউ কুনোগোরে ঘুমানি বা বহানি নাদের। তার বক্তব্যহানঃ মানুরে 
যে কুনো বন্ত আহান ব্যবহার করলে ও বন্ত উহানাত মানু উগোর চরিত্রহান সংক্রমিত 
অ+র, ও বস্তু উহান আরাক আগোই ব্যবহার করলে উগোরাঙ আগেকার মানু উগোর 
চরিত্রর প্রভাব আহান পড়ের। ঠিক উসাদে, খানাপিনার ক্ষেত্রতৌ, আকসাটে খানাপিনা 
করলে মানু আগোর চরিব্রহানর প্রভাব বাকী উতারাঙ পড়ের। উহানে, পুতিফালি ব্যবহার 
এবং খানাপিনাত বাবাই স্াতন্তয বজায় থয়া চলেরতা। তবে মোর ক্ষেত্রত বাবার কুনো 
নিয়ম না খাটের £ মোর লগেকুপাঙ আকহানাতৌ খার, মি খাউরি কুপাঙুহানাত্তৌ আচুল 
দিয়া খার। পুতি ফালির ক্ষেত্রত্তৌ মোর ব্যবহার করা পুতি বাবাই নিঃসক্ষোচে ব্যবহার 
করের এবং তার পুতিও মোরে ব্যবহার করানি দের। ঠিক উসাদে, মোর ফামহানাতৌ তা 
ঘুমার এবং তার ফামহানাতৌ মোরে ঘুমানি দের। উহানর কারণহান, মি জিলকগো বুলিয়া 
নাগই; তার কথায়, মি উনি গঙ্গাজলেত্তৌ জিঙে পবিত্র, উহানে মোর ক্ষেত্রত কুনো 
বাছবিচার নেইতা। মোর বিয়ার পিছে পেয়া বাবাই আমার বাসাত থাইতে ঠিক এ নমুনালো 
ব্যবহার করের। 


বাবা কতি পবিত্র এবং বাবা কিসাদে সাধুপুরুষগো উহান বাবাই জানে, বারো মি 
জানু। কিন্তু বাবাই কুনো দিন ধর্ম সম্বন্ধে কারেউ কুনো কথা নামাতের, কুনো উপদেশ 
নাদের। তার কথাহানঃ ধর্ম এতা গোপনে সাধনার বন্ত, উতা পথে-ঘাটে বাজারে না 
বিকেইতারা। তবে বাবাই মিয়াম গুরুত্ব দেরতা চরিত্র গঠনে। বাবার মতে, “* পইলাকার 
বন্তহান, মনর পবিত্রতা বারো পবিত্র ভালবাসা, উতার পিছেই আহেরতা সত্যবাদিতা; 
ধর্মসাধনা উতা পিছেকার কথা।”” বাবাই মিয়াম গুরুত্ব দিয়া মাতেরতা, ““মোরাঙ কামক্রোধ 
লোভ মোহ মদ মাৎসর্ধ্য এ ছয়ো রিপুর ভিতরে ক্রোধ উহান খানি আছে, বাকী উতা 
আকহানৌ নেই; তবে বর্তমানে তোর স্েহলো মোহ আহান খানি আহেছে।”” ১৪-১৫ 
বছর বাবার লগে থাইতে কুনোদিন বাবাই মোরে নাঙহান ধরিয়া না ডাহেছে। পইলা 
বাবাই মোরে “মা” বুলিয়া ডাকলো, পিছেদে “ইমা” বুলিয়া ডাহানি অ+করলো, এবাকাউ 
ইমে “ইমা+ ডাক উহানেই আছে। বাবার জীবনে অনেক ছোটখাটো ঘটনা আছে, যেতা 
বাবার জীবনর যথার্থ মূল্যায়নরকা দরকারী। কিন্তু ও ঘটনা উতা এসাদে কামে লাগতই 
বুলিয়া না নিঙকরানিয়ে উতা সাজেয়া বা ইকরিয়া নাথছু। এ কারণে ঘটনা উতা ক্রমানুসারে 
উপস্থাপিত করানি সম্ভব নাইল হানতে ইমে যেহানি মনে পড়ের উহানি বিক্ষিপ্তভাবে 


উপস্থাপিত করিয়া যিউগা। 


১। ১৯৯৯ ইংরাজীত বাবার ধর্মনগরর ছাত্রী তনুশ্রীয়ে বাবারে মাছলো ভাত 
যৌরাত আহেছে। বাবাই আউ্করলো, ““মাছতে কিতা আনেছস্তা ? তনুশ্রীয়ে “জাপানী 
রৌ” বুলানিয়ে বাবাই খাঙ লাগিয়া আওকরলো “তার মানে জিওতা মাছগো কাপুরেয়া 
আনেছত ?” তনুশ্রীয়ে “হাই” বুলানির লগে লগে বাবাই ঝরঝরেয়া কাদানি অ+করলো। 
অবস্থাহান দেহিয়া তনুবে অপরাধীগোর সাদে থতোমতো খা-বেললো। 

২। ২০০২ সনর কথা। বাবা উবাকা 17181) 0155516 লো জবর অছে 
সময়হান। উহানে লেইরিক ঠিক মতো চানা নুরারের। আকদিন গারিগো নুরারের কান্ছি 
উহানে লেইরিক চানাত বহিল। বাবার লেইরিক চানা মানে ইকরানি আর কি! ঘন্টা 
আহানর চুবা কিতা আহান ইকরলো। ইকরানিহান লমকরিয়া মাতের, “ইমা; মোরতা 
মূরগো ঠিক অ+্য়া হদেইল।”' উপেইতো পুরি 1017181 অ+য়া চলানি অ*করলো। 17781. 
[91659015 অ+ছে মানুগোরতা ঘন্টা আহান লেইরিক চানাই উনি মূরগো ?9%। অ+্ইলতা ! 

ত। ২০০৩ সনর কথা। মি উবাকা কাঠাল রোডর স্বাসীর বাসাত। আকদিন 
বাজারেত্ত জিংতা গঙিয়া গুলি আনেছি আরো মোর বইজক হৌরিয়কে মাছর বারার কাটা 
উগি কাপিয়া ঠালিগোত থছে উগিয়ে চণ্ডচঙ ফালদিতারা। বাবাই আপ+টিয়া যিতেগা উতা 
দেহে বেললো। দেহিয়াই বাবাই ঘরর কোপ আগোদে গিয়া হক চেলয়া কাদানি 
অ+করলোগা। মোর স্বামী গিরকে বাহিরেত্ত আয়া বাবাই কাদের উহান দেহিয়া য়ারিহান 
হৌরিয়কেউ মাছ উতা হাবি বেলাদিলোগা । 

৪। আরাক আকদিন মোর জন্মদাতা বাবাই মোরে মাছলো ভাত খৌরানিত 
আহেছে। আহেছেতা হুর্কাঙ পরম আগোলো। মি মাতলু “শী এগোতে হুরাতৌ নাইতই, 
চারাহানৌ নাইতই।” খানি পিছে মোরে ভাহিয়া বাবাই মাতের, ““তি এবাকা পেয়াউ হার 
নাপেইলে: হুর্কাঙ পরম উগ্োরে শৌগো বুললে হানতে কথা উহান কতি কঠোর অইলতা 
হার নাপেইলে? উহানে মোরাও কতিহান দুঃখ লাগিলতা হার পেইলেতা »” ! 

৫1 আকখুরুম বাহিরে ভ্রমণে গেছিলাঙগা উবাকা উড়িষ্যার রেল ষ্টেশন আগোত 
উবা অছি উবাকা কলিকাতার বাঙ্গালী ভদ্রমহিলা আগো পাউরি, ট্টেশনর ষ্টল উতা আগোত 
কিতা আকতা খানারকা বহিতেগা উপেইর মানু উতাই উগ্োরে গালেয়া বহানি নাদলা 
আরো মি ভদ্রমহিলা উগোরে ডাহিয়া কাদাত বহেয়া কিতা খানা মনেইরী উতা খানারকা 
মাতলু। কাদাত বাবা বহেছিল উগ্গোই মি করলু উহান দেহিয়া মিয়াম হারৌ অয়া তেই 
খেইলো উতার রূপাহানি দিয়াদিলো। 


সককসসকসং 

ডঃ কালীপ্রসাচ্গর রচনা 
ডঃ শাস্তিরেখা সিংহ, 

লেখক বা চিন্তাবিদ আগোরে চিনিয়ারতা তার লেখার মাধ্যমে। ডঃ কালীপ্রসাদ 
সিংহ নিঃসন্দেহে বিষ্ণুপ্রিয়া মণিপুরী সমাজর অগ্রগণ্য লেখক বারো চিন্তাবিদ আগো। 
তারে চিনানিরকা তার রচিত গ্রন্থর ভিতরে হমানি লাগের। প্রবন্ধ সংখ্যা আহানাত বিষ্রপ্রসাদ 
সিংহ গিরকে ডঃ কালীপ্রসাদ-রে বিষ্ণুপ্রিয়া মণিপুরী সমাজর এনছাইক্লোপেডিয়াহান বুলিয়া 
ঘোষণা করেছে এহান অত্যন্ত সত্যহান। কিন্ত এ গিরকর গ্রন্থাবলী সম্পর্কে অধিকাংশ 
মানুরেই ধারণা নেই। উহানলো আজি এ গিরকর গ্রস্থাবলীর তালিকা আহান পাঠক সমাজর 
মুঙে ধরেদিয়ার। এ গ্রস্থাবলীত্ত ডঃ কালীপ্রসাদর অনলস লেখনীচালনা সম্পর্কে যথার্থ 
ধারণা আহান পেইতাণ্ডাই বুলিয়া আশা থয়ার। 

ডঃ কালীপ্রসাদর রচনারে প্রধানতঃ দুহান ভাগে ভাগ করে পারিয়ার-(১) অরতীয় 
দর্শন বিষয়ক রচনা। রচনা এতা হাবি সম্বন্ধে আলোচনা করানি উহান বিরাট কামহান, 
এহান সম্বন্ধে পারলে ভবিষ্যতে চেষ্টা করতাঙাই। আজি হুদ্দা গিরকর গ্রস্থাবলীর তালিকা 
আহান তুলেদিলাঙ। 

বেদ পরিচিতি 


কালী প্রসাদর বি:ম: সম্পকিত রচনারে ৫ হান ভাগে ভাগ করে পারিয়ার- 


১) স্বকীয় সাহিত্য (এলা, কবিতা ইত্যাদি) 
২) ভাষা-ভাষাতত্ব-সাহিত্য কৃষ্টি-সমাজ বিষয়ক রচনা। 
৩) জীবনী গ্রন্থ। 
8৪) অন্যর রচনা সঙ্কলন, বারো 
৫) অন্যান্য 
১) স্বকীয় 8- 
১) কবিতা মালা 


২) এলার মালা ১ম ভাগ 

৩) এলার মালা ২য় ভাগ 

৪) এলার মালা (সম্পূর্ণ) 

৫) কীর্তন মালা ঃ প্রথম খণ্ড- সন্ধ্যারতি, মঙ্গলারতি, খুপাইছি, রথর এলা 

৬) কীর্ভনমালা ঃ দ্বিতীয় খণ্ড - রাসলীলা 

৭) কীর্তন মালা $ তৃতীয় খণ্ড - রাখুরাল, উদৃখল 

৮) কীর্তন মালা ঃ চতুর্থ খণ্ড - দিনর নিতি 

৯) কীর্তন মালা ঃ চতুর্থ খণ্ড পরিপুরক-দিনর নিতি (পাশাখেলা, জলকেলি, 
ঝুলন, হোলি, পুষ্পযুদ্ধ) 

১০) কীর্ভন মালা £ পঞ্চম খণ্ড-বাসক 

১১) কীর্তন মালা £ ষষ্ঠ খণ্ড - রাতির নিতি 

১২) কীর্তন মালা £ সপ্তম খণ্ড - গৌরলীলা সক্কীর্তন 

১৩) কীর্তন মালা ঃ অষ্টম খণ্ড - পদাবলী কীর্তন (মাথুর নৌকাবিলাস, মানভঞ্জন, 
নিমাইসন্যাস) 

১৪) মোর গৌণ রচনা 

২) ভাষা-ভাষাতত্ব-সাহিত্য কৃষ্টি-সমাজ বিষয়ক রচনা ৪- 

১)195 83907000055, 1190100010788985 

২) 1079 81910000759 118110015 __ 0191[:21758856 
171978006 8010 0010012 

৩) 401807801981০81 79150100910 9181517701798, 15 801700 

৪) বিষ্ণুপ্রিয়া মণিপুরী ভাষাতত্বর রূপরেখা - 

৫) বিষ্ুপ্রিয়া মণিপুরী ব্যাকরণ 


৬) প্রবন্ধ মালা প্রথম খণ্ড 
৭) প্রবন্ধ মালা প্রথম খণ্ডঃ পরিশিষ্ট-১ 
৮) প্রবন্ধ মালা দ্বিতীয় খণ্ড 
৯-১০) প্রবন্ধ মালা দ্বিতীয় খণ্ড, পরিশিষ্টর-১, পরিশিষ্ট-২ 
১১) প্রবন্ধ মালা তৃতীয় খণ্ড 
১২) বিষ্ণুপ্রিয়া মণিপুরীর দুই শতাব্দী 
১৩) লজ্জা - 
৩) জীবনী গ্রন্থ £- 
১) শ্রীশ্রী ভুবনেশ্বর সাধু ঠাকুর 
২) মহা যোগী আথোইবাবা 
৩) শ্রী গোকুলানন্দ গীতিস্বামী 
৪) গুরু বিপিন সিংহ 
৫) সঙ্গীতগুরু পণ্তিত মতিলাল সিংহ 
৬) শহীদ সুদেষ্জা সিংহ 
৭) কিুপরি়া ণিপুরীর দিক্পাল 
৮) মোর জীবন কাহিনী 
8) অন্যর রচনা সঙ্কলন ঃ- 
১) শৌর কবিতা 
২) গীতিস্বামীর এলা 
৩) স্মৃতিকুমারর ছোট গল্প। 
৫) অন্যান্য - 
১) তিন দিনর বাংলাদেশ ভ্রমণ 
২) 10 01০14516515 200 (116 71911007985 
৩) পত্রাবলী 


ষ্ 


স৯সক সস 


শ্রী কালী প্রসাদ সিহত প্রবন্ধ 


_ শ্রী তরুণ কুমার সিংহ 
শ্রীকালী প্রসাদ সিংহর শতাধিক প্রবন্ধ আছে, যেতা ছয়হান খণ্তত প্রকাশিত অ+ছে। 
প্রবন্ধ এতা হাবিরে আমি চারিহান ভাগে ভাগ করে পারিয়ার - 
১।  ভাষা-সাহিত্য বিষয়ক প্রবন্ধ 
২। সামাজিক প্রবন্ধ, 
৩। সংস্কৃতি বিষয়ক প্রবন্ধ বারো 
৪ | অন্যান্য 


১। ভাষা সাহিত্য বিষয়ক প্রবন্ধর ভিতরে আছেতা 

ক) ব্যাকরণ বিষয়ক প্রবন্ধ, (খ) বানান বিষয়ক প্রবন্ধ, (গ) সাহিত্যর ভাষা 
বিষয়ক প্রবন্ধ (ঘ) ভাষার তুলনাত্মক প্রবন্ধ বারো (ও) সাহিত্য বিষয়ক প্রবন্ধ 

(ক) ব্যাকরণ বিষয়ক প্রবন্ধ উতা “বি.ম. ভাষাতত্বর রূপরেখা" এবং পবি.ম. 
ব্যাকরণ গ্রন্ছত অন্তর্ভূক্ত করানি অসছে। (খ) বানান বিষয়ক প্রবন্ধত বিশেষ করে ক্রিয়াত 
দল্তয-স ব্যবহার বিরুদ্ধে বারো ছ-ব্যবহারর পক্ষে উচ্চারণগত বারো ভাষাতত্বগত যুক্তি 
তুলিয়া ধরানি অগছে। 

(গ) সাহিত্যর ভাষা বিষয়ক প্রবন্ধত রসানুষায়ী শব্দ ব্যবহার করানি উহানরেই 
সাহিত্যর আদর্শ ভাষাহান বুলিয়া মাতানি অ+ছে। এ প্রসঙ্গত রাস-বীর্তনাদির ভাষার গজে 
চারি পাছহান প্রবন্ধ আছে। প্রবন্ধ এতাত মাতানি অ”ছে যে, রাসকীর্তনাদিত সংস্কৃত ঘেষা 
ভাষা ব্যবহার করানি এবং মেইতেই বারো অপরিশীলিত ভাষা বর্জন করানি এহান নিতান্ত 
দরকারীহান। 

(ঘ) ভাষার তুলনাত্মক প্রবহ্ধত রাজার-গাঙ বারো মাদই-গাঙর তুলনা এবং বি.ম. 
ভাষা বারো চাকমা ভাষার তুলনা করিয়া দেহানি অ+ছে। সাহিত্য বিষয়ক প্রবন্ধ উতা প্রবন্ধ 
মালার প্রথম খণ্ডত সংকলন করানি অ+ছে। এ প্রবন্ধত বি.ম. ভাষার প্রচিন বারো বর্তমান 
সাহিত্যর গজে বিস্তৃত আলোচনা আছে। 

২। সামাজিক প্রবন্ধ দুই ধরণর (ক) সামাজিক আচার, গ্রীতিনীতি, মানসিকতা বারো 
লৌকিক বিশ্বাসাদি বিষয়ক প্রবন্ধ বারো (খ) সমাজ সংস্কার বিষয়ক প্রবন্ধ। 

(ক) সামাজিক আচার, রীতিনীতি, লৌকিক বিশ্বাসাদির বর্ণনা পেয়ারতা 
প্রবন্ধমালার তৃতীয় খণ্ডত, বারো সামাজিক মানসিকতার বিবরণ পেয়ারতা প্রবন্ধমালার 
দ্বিতীয় খপ্তত বারো “লজ্জা+-গ্রন্থত। (খ) এ লেখকরতা সমাজ-সংস্কার বিষয়ক প্রবন্ধর 
সংখ্যাই মিয়াম। এ ধরণর প্রবন্ধত লেখকর বক্তব্য অসইলতাই এতা - (১) মদাপান বারো 
মাংসাহারে মানুরে চরিত্র ষ্ট নিষ্ঠুর, মায়ামমতাহীন এবং উচ্ছ্জ্বল করের, উহানে এতা 


সমাজে হমানি দেনা অনুচিত। (২) ধর্মান্তর গ্রহণ করলে মানুরতা নিজর জাতর ধর্ম, 
আচার-আচরণ ইত্যাদির প্রতি শ্রদ্ধা নেয়'র গতিকে ধর্মান্তর গ্রহণ করানি এহান সমাজর 
ক্ষতিকারকহান। (৩) বিয়ার পিছে চতুর্থমঙ্গল করানি এহান সুপ হার নাপেয়া অন্ধভাবে 
বাঙালীর অনুকরণহান এবং এহান মেরুদণ্ড বিহীন সমাজর লক্ষণ হান। (৪) অন্য জাতর 
নিঙোল বিবাহ করতারা উতাই আকবেদে সমাজর রীতিনীতি, পুষাক, সমাজর নিঙোলপীর 
বিবাহ সমাস্যার সৃষ্টি করতারা। উহানলো অন্য সমাজর নিঙোল বিবাহ করতারা উতারে 
সমাজে গ্রহণ করলে সমাজর প্রচণ্ড ক্ষতি অ”ইতই। (৫) “বর্তমান সমাজর কর্তব্য” “বি,ম,- 
র জাতীয় চরিত্র”, “এব্বাকা প্রয়োজন যথার্থ শিক্ষার ইত্যাদি প্রবন্ধ মাতানি অ+ছেতা যে 
যথার্থ শিক্ষার অভাবে মানুরে সত্য বারো অসত্য আলাদা করে নুরারতারা, অন্ধ বিশ্বাসলো 
অন্ধকারে ডুবিয়া থাইতারা বারো অহংকারে উন্মান্ত অ”ইতারা। এ সমাজরতা বর্তমানে 
দরকার যথার্থ শিক্ষা অর্জন করানি, উতার লগে অর্থনীতি রাজনীতি ইত্যাদি বিভিন্ন দিকে 
নিপুণতা অর্জন করানি। ্ 

৩। সংস্কৃতি বিষয়ক প্রবন্ধ দুই ধরণর ঃ (ক) সংস্কৃতির বর্ণনা মূলক প্রবন্ধ বারো 
(খ) সংস্কৃতির সংস্কারমূলক প্রবন্ধ। 

(ক) সংস্কৃতির বর্ণনা মূলক প্রবন্ধ পেয়ারতা প্রবন্ধ মালার তৃতীয় খণ্ডত। এপেইত 
আমার বিভিন্ন ধরণর আচার, রীতিনীতি, লৌকিক বিশ্বাস, লৌকিক চিকিৎসা ইত্যাদি 
বিষয়ে বিবরণ পেয়ার। (খ) সংস্কৃতি সংস্কার বিষয়ক প্রবন্ধত মাতানি অ+ছেতা (১) রাসর 
পাক বারো বিভিন্ন অঙ্গ বৈজ্ঞানিক বা শাস্ত্রীয় দৃষ্টিলো রুচি সম্মত ভাবে নুবা করে হাজানি 
লাগের। ঠিক উসাদে, রাখুরাল, নিতিকীর্তন, খুপাইছি ইত্যাদি সংস্কৃতিরেউ বিজ্ঞান সম্মত 
বা শান্ত সম্মতভাবে পুনর্বিন্যাস করানি লাগের। তদুপরি এলার সুর, লোক সঙ্গীতর সুর, 
[লাকনৃত্য ইত্যাদির অভিনব বিকাশ সাধনার বিষয়েউ গুরুত্ব দেনা অ+ছে। সামগ্রিকভাবে 
সাংস্কৃতিক আন্দোলন আহানর মাধ্যমে সমাজ এহানরে জাগানির আহ্বান আহান জানানি 
অছে। 

৪। অন্যান প্রবন্ধর ভিতরে মানবমনর সাধারণ দোষ উতা দেহাদিয়া উতা 
সংশোধন করানির পরামর্শ দেনা অ+ছে। লেখকর মতে “নিরপেক্ষতা” মানে কুনো পক্ষ 
অবলম্বন নাকরানি নাগই, উহানর অর্থহান-সর্বাবহ্থাত সত্যর পক্ষ লনা। “বিশ্বমানবতা” 
প্রবন্ধত নিজর দুর্বলতা বা হীনচরিত্রর গজে প্রলেপ দেনারকা বিশ্বমানবতার বুলি দেনার 
বিরুদ্ধে কটাক্ষ ররানি অ+ছে। “ অহংকার" প্রবন্ধত মাতানি অছে যে, “অহংকার করানি 
এহান নিজর জ্ঞান বা শক্তির ক্ষুদ্র সীমা উগোরেলো সন্থপষ্ট থানাহান। “মন-সুখ-কাম” 
প্রবন্ধত কথাই মনে কামে এক অ+নার পরামর্শ দেনা অ+ছে। চিঠির উত্তর নাদানি এহানরে 
অশালীনতাহান বলিয়া মাতানি অগছে। 


কস+সং সক 


ভঃ কালীপ্রসাদ্ত্র সমালোচনা 
- তরুণ কুমার সিন্হা 
টকলাসহর, ত্রিপুরা 


ডঃ কালীপ্রসাদ গিরক এগো বারগা ৩০। ৩৫ বছরে বিঝ্ুপ্রিয়া মণিপুরী সমাজে 
সর্বজন পরিচিতগো। এ গিরক এগো সম্বন্ধে সমাজর কোণে-কাঞ্চেলে অনেক সমালোচনা 
হুনিয়ার, পত্র-পত্রিকাতৌ কুনো কুনো গিরি-গিথানির লেখাতগিরকর সমালোচনা পেয়ার। 
কিন্তু কোনোগোই সমালোচনা উতা শৃঙ্থ্বলাবদ্ধভাবে না করেছি বুল্লেউ চলের। উতার 
গজে সমালোচনা কতোহান পাছিলাও উততাত যুক্তিবিচারলো গিরকর মত উতা খগুনকরানির 
কুনো প্রচেষ্টা নেই বুল্লেউ চলের, আছেতা ব্যক্তিগত আক্রমণ। কালীপ্রসাদ গিরকেউ 
সমালোচনা উতার যথাযথ উত্তর দেছে কিনা আমার দৃষ্টিত হয়তো নাপড়েছে। ডঃ 
কালীপ্রসাদর বিশেষ ফাম আহান সমাজে আছে। তার সমালোচনা উতা শৃঙ্খলাবদ্ধভাবে 
হাবির মুঙে তুলিয়া ধরলে এবং ওঁ সমালোচনার গজে তার নিজর বক্তব্য এবং অন্যর 
বক্তব্য ছুনলে হয়তো অনেক মূল্যবান তথ্য আহিতই বুলিয়া নিকরিয়ার। উহানে আজি 
কালীপ্রসাদ সম্বন্ধে অ'র সমালোচনা উতা সংগ্রহ করিয়া আমি নিকালেয়ার _ 

(১) কালীপ্রসাদ গিরকে বিষ্ুপ্রিয়া মণিপুরী ভাষালো গবেষণা করতে গিয়া এ 
ভাষা এবং জাত সম্বন্ধে দেছে মত উতা আমার সমাজর অপমানজনক। (ক) বিষ্ুপ্রিয়া 
মণিপুরী জাত এহান সম্বন্ধে গিরকে মাতেছেতা -- জাত এহান মণিপুরর প্রাচীন জাতহান 
নাগই, মণিপুরর প্রচীন জাতহানতে মেইতেই এতা। গিরকে বিষ্ণুপ্রিয়া মণিপুরী এতা 
বাঙালীত্ত আয়া মণিপুরীর ভিতরে হমাছি হর্কাং জাতহান বুলিয়া মাতেছে। এতার 
অধিকাংশই যুদ্ধবন্দী এবং মণিপুর রাজার ঘোড়ার ঘাস কাপিয়া আছিলাতা বুলিয়াউ 
মাতেছে। দীর্ঘদিন ধরিয়া আমি অর্জুন-বক্রবাহনর বংশধর বুলিয়া গৌরব করে আয়ার» 
কিন্তু কালীপ্রসাদ গিরকর মত এহান প্রচার অনাই আমি অন্য জাতর আহিত মিয়াম হুকঙি 
অস্পড়লাঙগা। (খ) বি্ুপ্রিয়া মণিপুরী ভাষা সম্পর্কেউ গিরকে মাতেছেতা--- এহান 
মণিপুরর আদিম ভাষাহান নাগই, এহান বাংলার উপভাষা আহান এবং এহান মণিপুরে 
হুমাছেতা মাত্র কয়েকশ? বছর আগে। গিরকর এ মত এহানৌ আমার পক্ষে মিয়াম 
অপমানজনকহান, কারণ আমার ভাষা এহান হস্তিনা পুরেত্ত বক্রবাহনর লগে আয়া মণিপুরে 
হমাছিগা প্রাচীন গোষ্ঠী উহানর ভাষাহান এবং এহানেই মণিপুরর আদি ভাষাহান বুলিয়া 
গৌরব করে আয়ার উহানর মূলে কুঠারাঘাত করলোতা কালীপ্রসাদ গিরকর মত এহানে । 

(২) কালীপ্রসাদ গিরকর গজে দ্বিতীয় আক্রমণ হান অ”ইলতাই তার লেখা উতা 
আগাগোড়া পাকরলে বাংলা শব্দ পেয়ারতা কমপক্ষেই শতকরা আশি ভাগর চুবা এবং 
বিষ্ণুপ্রিয়া মণিপুরী শব্দ পেয়ারতাই মাত্র বিশ ভাগর চুরা। এসাদে ভাষালো আমার সাহিত্য 


করলে আমার ভাষার কুনো স্থাতন্ত্য নেয়তই, এবং ভাষা.এহান ধীরে ধীরে বাংলার লগে 
মিশে পড়তইগা। মনে অ”রতা, আমার ভাষা এহান বাংলার উপভাষাহান বুলিয়া গিরকে 
দেছে মত উহান প্রতিষ্ঠিত করানিরকা তা এসাদে ভাষালো সাহিত্য সৃষ্টি করেরতা। গিরকে 
প্রচার করের রাস, কীর্তন, বারো অন্যান্য এলা উতাতৌ এসাদে বাংলা শব্দর প্রাচ্য 
থানাই সমাজে উতা গ্রহণ নাকরতারা। 

(৩) কালীপ্রসাদ গিরকে সাধুঠাকুর সম্বন্ধে ভাষণ দিতে গিয়াউ কতোহান ফামে 
মাতেছেতা সাধুঠাকুরে বিয়া করেছিল উনি। কথা এহান সাধুঠাকুরর কুনো জীবনী গ্রন্থত 
আমি নাপাছি, গিরকে এহান কুরাতো পেইলো তথ্যহান ? গিরকর মত এহানে সাধুঠাকুরর 
জীবনে কলঙ্ক আহান লাগাদিয়া তারে অনেক তলে লামাদিলো। মনে অ'রতা জাত এহানর 
হাবি মানুরে তলকরানি এহানেই কালীপ্রসাদ গিরকর কামহান অ+ছে। 

(৪) বিষ্টুপ্রিয়া মণিপুরী সমাজর বিভিন্ন আচার-আচরণ বা কার্যকলাপ বা দৃষ্টিতঙ্গ 
সম্বন্ধে কালীপ্রসাদ গিরকে যেতা মাতেছে উতাউ হাবি অতি পুরাণা দৃষ্টিভঙ্গির কথা। আধুনিক 
জগতর লগে তাল মিলেয়া আগ বাড়ানি অ'ইলে এসাদে পুরাণা দৃষ্টিভঙ্গিলো চললে 
না'ইতই। 

(৫) গিরকর মানসিকতার ভিতরে হাবিত্ত প্রাধান্য পাছেহান - তার অহংকার।তা 
নিংকরেরতা বিষ্ুপ্রিয়া মণিপুরীর ভিতরে তার সাদে জ্ঞানী বারো কর্মবীর আরাক আগো 
নেই; সমাজর যতো হবা কাম এতা হাবি তা করেছেতা উনি, বারো বিষ্টপ্রিয়া মণিপুরী 
সমাজ সম্পর্কে তা যতোহান হারপাছে উতার গজে হারপাকুরা আর আকৌ নেই উনি। 
উহানে আকবেদে অন্য কুনোগোর মত তা হুনানি নামনার বা অন্যর মত হুনলে জারে 
নুবারের, আরাক আকবেদে তার মতর সমালোচনা করলে তা আগুনগোর সাদে সৌঅর। 
অর্থাৎ তার মতে তা এমন জ্ঞানী মানুগো যে তার গজে কথা মাতানির জ্ঞান বা সাহস 
কুনোগোরতাউ থানা থক নেই; তার গজে আইুলি হেইকরেকুরা মানু আগো জাত এহানাত 
থানা নুবারবা। কুনোগোই তার সমালোচনা করলে মাতেরতা উতা ৪০৪৫০171০ সমালোচনা 
নাগই, উতা গালি; অথচ সমাজর শিক্ষিত মানু এতারে হাবিত্ত জিঙে গালারগোতে তা - 
_ তা নিজে গালেইলোকো পুরি উল্টা মাতেরতা -_ তারে হাবিয়ে গালেইতারা উনি। তা 
যেন হাবির অভিভাবকগো, তার গজে কুনোগোই টুশব্দ করে নুরারবা। 

পুলকরে মাতিক বুললে কালীপ্রসাদ গিরকর মতবাদ বা দৃষ্টিভঙ্গি এতা বিষ্ুপ্রিয়া 
মণিপুরী সমাজর পক্ষে মিয়াম হানিকর এবং অপমানজনক। 

সংক্ষেপে এহানিয়েই কালীপ্রসাদ গিরকর বিরুদ্ধে চলেছে সমালোচনাহানি। এবাকা 
আমি কালীপ্রসাদ গিরকরাঙতো এবং অন্যান্য চিন্তাশীল লেখকরাঙতো এ সমালোচনার 
পক্ষে-বিপক্ষে বক্তব্য হুনানি মনেয়ার, যাতে সঠিক তথ্য উতা সমাজর মুঝে প্রকাশ পেয়া 
সমাজে হবা পরিবেশ আহানর সৃষ্টি অ+র। 

ডঃ কালীপ্রসাদ গিরক এগো বি. মণিপুরীর জীবন্ত এন্ছাইক্লোপেডিয়াগো, বি. ম. 
সমাজর এমন কুনো সমস্যা বাজিজ্ঞাসা নেই, যেহানরউত্তর বা সমাধান আমি কালীপ্রসাদর 
্রন্থভাগ্ডারে নাপেয়ার। তথাপি বি.ম. সমাজে হাবিত্ত দূর্নামীগো এ কালীপ্রসাদ এগো। 
সমাজর শতকরা ৮০ ভাগ বি.ম. কালীপ্রসাদর নিন্দায় মুখর, কালীপ্রসাদর কথা মাতলে এ 
গিরিগিথানীর মেইথঙ ঠিপর বা কালা অর। এহানর কারণ সম্বন্ধে আজি খানি আলোচনা 
করিক। 

পইলা ডঃ কালীপ্রসাদর বিরুদ্ধে কিতা কিতা অভিযোগ আহের, উহানি আগে 
উল্লেখ করিক। অভিযোগহানি এহানি - ১) (ক) বর্তমান মণিপুর এহান মহাভারতর 
মণিপুর বলিয়া গিরকে স্বীকার না করের। 

(খ) এ্রতিহাসিক ব্যাপারে কালীপ্রসাদে বি. ম. এতা অর্জুন বত্রবাহনর বংশধর 
বুলিয়া স্বীকার না করের। 

(গ) বি.ম. এতা বাঙালীর নীচ সম্প্রদায় কতোহানাত্ত (ডোম চাড়ালেত্ত) 
নিকুলেছিতা বুলিয়া মাতের। 

২। (কে) ভাষাগত ব্যাপারে বি.ম. ভাষা এহান মণিপুরর আদি বা পুরাণা ভাষাহান 
বুলিয়া স্বীকার নাকরের। 

(খ) তার মতে বি.ম. ভাষা এহান বাংলার উপভাষাহান। 

৩। তার প্রবন্ধ বারো গ্ীতিকাত শতকরা ৮০ ভাগ বাংলা শব্দ, যার দরুণ তার লেখাই 
বি.ম. ভাষার স্বাতন্ত্ু সত্তার হানি করের। 

৪। ক্রিয়ার বানানে “ছ? বর্ণ ব্যবহারর প্রচলন করিয়া গিরকে বি.ম. বানান ধারারে 
বিনষ্ট করেছে এবং এ ভাষার সন্তাত আঘাত দেছে। 

€। তার প্রবন্ধ উতা হাবিত পুরাণা সাম্প্রদায়িকতা এবং রক্ষণশীলতার নিদর্শন পেয়ার» 
যেতা আধুনিক বৈজ্ঞানিক এবং সম্প্রদায়বিহীন সমাজ গঠনর পরিপন্থী। এবারে গিরকর 
বিরুদ্ধে আহের অভিযোগ এতার যুক্তি যুক্ততা নিয়া আমি আলোচনা করিক। 

১) কে) হাইহান, কালীপ্রসাদে বর্তমান মণিপুর এহানরে মহাভারতর মণিপুর বুলিয়া 
না করের এবং বি.ম. এতারেউ অর্জুনর বংশধর বুলিয়া না করের। হুদ্দা কালীপ্রসাদ 
নাগই, অসংখ্য ধতিহাসিকেউ এসাদে মাততারা। কিন্ত প্রশ্নহান অইলতাই। (১) এ মণিপুর 
এহান মহাভারতর মণিপুর বুলিয়া এবং (ক) বি.মি. এতারে অর্জুনর বংশধর বুলিয়া (খ) 


না করলে কিহান ক্ষতি তার এবং 

(খ) য়া করলে কিহান লাভ অর ? 

২) দ্বিতীয়ত ঃ আধুনিক জগতে যে যে উপাদানলো জাত আকেইহান পালইতারা 
ওতা অর্জন না করিয়া মহাভারতর মণিপুর বারো অর্জুনর নাঙলো নিজরে ডাগুর জাতহান 
বুলিয়া নিঙকরানি উহান কি আধুনিক বৈজ্ঞানিক চিন্তাধারার বিরোধীহান নাগই? এতা কি 
জাত আহানরে অ-জ্ঞানর অন্ধকারে ডুবেয়া থনাহান নাগই ? কালীপ্রসাদে চারতা জাত 
এহান এসাদে অন্ধতালো ডুবিয়া না থাকা। আমিতে এজাত মতর লাভ-লোকসান কিস্তাউ 
না দেহিয়ার। বি.ম. ইচুদিন অর্জুনর বংশ বুলিয়া যাকরিয়াতে কিতা উন্নতি করেছি। অন্যবেদে 
নাগা লুসেইর সাদে পাহাড়িয়া উতা-যেতাই নিজরে মহাভারতর চরিত্র বংশধর বুলিয়া 
দাবী নাকরতারা __ উতাই অর্থনীতি, রাজনীতি ইত্যাদি হাবি ক্ষেত্রদে কুন স্বর্গত কাছিগাতা 
চেইক, এসাদে 7০910০-19881% ছিয়ো বারাদে যাচাই করলে দেখতাঙাই যে, এসাদে 
মত এতাই জাতর কুনো অগ্রগতিত বিন্দু আহানৌ সাহায্য না করের, বাজারে খলতুমগোলো 
যিতেগা দাদি ডাক্‌ হুনানি, চাকরিরকা অন্য জাতর নেতারাঙ গিয়া জাঙ ধদেনা বারো 
মরাটোাহাজাজাহনুদিুরনিযাণার টিলারিন্যাহনাানিরাদধ্মত 
মানসিকতা নাবুলিয়ার। 

১।  (গ) ডঃ কালীপ্রসাদে বি-ম. এতারে কু্পেই ডোম চাড়াল বা বাঙালীর 
নীচ সম্প্রদায় বুলেছেতা কুনো আগোই মাতে নুরারতাই। কুনো কুনো এতিহাসিকে এসাদে 
মাতেছি উতা উল্লেখ করিয়া গিরকে মত উতা খণ্ডন করেছেতা। অথচ আমার চতুর 
গিরিগিথানি আকতাই ডঃ কালীপ্রসাদর লেইরিক উতা নাউ পাকরিয়া, অথবা পাকরিয়াউ 
না বুজিয়া, অথবা বুজিয়া্ট্র ঈর্ষাবশতঃ কালীপ্রসাদর দুনাম রটানিরকা তা খণ্ডন করেছে 
মত উতা তার নিজর মত বুলিয়া রটেইতারা এবং বাকী আসুটা গিরিগিথানীয়ে ও কথা 
উত্তা হাইতা বুলিয়া লইতারা। এহান কি কালীপ্রসাদর দোষহান, না, বিষ্ুপ্রিয়া জনগণর 
অজ্ঞতা বা মানসিকতাহান ? 

২। (কে) হাই, কালীপ্রসাদে ১৬শ শতকর আগে মণিপুরে বি.ম. ভাষা এহানর 
কুনো অস্তিস্ব স্বীকার না করের। যেতাই ওঁ সময়ত ভাষা এহান মণিপুরে আছিল বুলতারা, 
তানু প্রমাণ করোকানে। কালীপ্রসাদে তার বিচারে যেহান নাপাছে, উহানতে কিয়া বা 
কিসাদে মাততইতা। 

(খ) কালীপ্রসাদে বি.ম. ভাষা এহানরে বাংলার উপভাষাহান বুলিয়া মাতেছে বুলিয়া 
কুনোগোই প্রমাণ দেহুবা নুরারতাই। কুনো কুনো গিরিগিথানীয়ে এহানরে বাংলার 
উপভাষাহান বুলতারা উহান গিরকে খণ্ডন করেছেতা । যেতাই মত উহান তার মতহান 
বুলিয়া মাততারাতা _- গিরকর লেখা উতা নাউপাকরিয়া, অথবা পাকরিয়াউ গিরকর 
ঈর্যালো দুর্নাম রটানিরকা। 

৩। কালীপ্রসাদর রচনাত বাংলা মিয়াম হমার বুলিয়া মাততারা উহানর উত্তরে 
গিরকে 81৫ হান প্রবন্ধ । ভাষণ প্রকাশ করেছে। গিরকর কথার সারমর্মহানি এহানি ঃ 


(ক) ““যেতারে বাংলা শব্দ বুলতারা, উতা আকগ্গোউ বাংলা শব্দ নাগই, 
উতা হাবিব সর্বভারতীয় শব্দ __ সংস্কৃত শব্দ । এ সংস্কৃত শব্দ এতা ভারতর পূর্বপুরুষে 
ব্যবহার করেছিতা । অন্যান্য ভাষার সাহিত্যিক উতা আনিয়া নিজর নিজর শব্দতাণ্তার 
ডাঙর করতারা। আমিও শব্দ এতা ব্যবহার করিয়ারতা বিশেষত বীররস, রাধাকৃষ্ণ লীলা, 
ইত্যাদি ক্ষেত্রত; অন্য ক্ষেত্রত আমি শব্দ এতা আকগৌ নাপেইতাঙাই। অন্যজাতে নিজর 
সাহিত্য সম্পদ বৃদ্ধি করতারাতা, নিজর সাহিত্য ভাণ্ডার হঙকরতারাতা এসাদে; আমিও 
উসাদে রসপুষ্টিরকা সংস্কৃত শব্দ উতা আনিয়ারগাতা। উতা বাংলা বুলিয়া মাতানি উহান 
ইমে ভারতীয় ভাষা সম্বন্ধে সুপ হারনাপেয়া মাতানিহান। শব্দ উতা আনতেগা আপত্তি 
করানির অর্থহান অইলতাই এ সমাজর পাঠকর রসবোধর অভাব”*। কথা এতা গিরকে 
&। ৬ হান প্রবন্ধত আলোচনা করেছে, উতা পাকরিয়া সমালোচনা করলেহে পাঠক 
গিরিগিথানির ভাষাজ্ঞান বারো রসবোধর কথা হারপেইতাঙনাই। উতাতে আকগেৌ 
পাকরানিত নেই, ইমে আন্দুবান্দু পথে টটরানি উহানেই কামহান অছে। 

ক্রিয়াত ছ-বর্ণর ব্যবহার সম্পর্কে গিরকর বাক্য দুকহান হারপেইলেই লমরতা : 
ছ-বর্ণ এগোর উচ্চারণহান ইংরাজী ৪- ধ্বনির সাদে বারো স-বর্ণর উচ্চারণহান - প্রঃ 
ধ্বনির সাদে। গতিকে ক্রিয়াত দন্তযস ব্যবহার করলে উচ্চারণ উতা বিকৃত অয়া অইতইতা 
89119, 893119 এসাদে, অথচ আমার 90810810 উচ্চারণ অইলতাই ৪39, 8939, ইত্যাদি । 
এ উচ্চারণ এহানি বজায় থনা অইলে অছে, আছে এসাদেই ইকরানি লাগতই। এ সাধারণ 
কথা এহানি গিরকে ৫। ৬ হান প্রবন্ধত বিস্তৃত আলোচনা করে গেছেগা। তৎসত্বেউ 
গিরিগিথানিয়ে না বুজলেতে দোষহান কারহান ? 

কালীপ্রসাদর প্রবন্ধমালা উহানরে বি.ম. সমাজর নীতিশাস্তরহান বুলানি য়াকরের। 
বিবাহ বা ধর্মীয় অনুষ্ঠানে মদিনা, মাংসখানা, বাঙালীর চতুর্থমঙ্গলর ভ্রান্ত অনুকরণ, 
করিয়া থেছেগা উতাত আমিতে গিরকর সংকীর্ণতা বা ক্রটি বিন্দু আহানৌ নাপেয়ার। 
গিরিগিথানিয়েতে নিজর ভাষা ততারতে বা নিজর পুষাক পিদতে লাজপানি বারো বিয়া 
রাসকীর্তনে মদপিয়া মাতলামি করানি উতারে আধুনিক সভ্যতা বা উন্নত সমাজর লক্ষণ 
বুলিয়ারথাও। উহান অইলেতে আমি আপনাগ্রাছির লগধরিয়া সমর্থন করে নুরারিয়ার। 
প্রবন্ধমালার ৬হান খণ্ডত কালীপ্রসাদ গিরকে যেতা মাতে গেছেগা উতা যথাযথভাবে 
অনুসরণ করলে মাতানি লাগতই যে %০ 75 1%2 ০ 7525077215 717 27 27715 
50021)7 

হুণীর গুণবাীর্তনে 


হালীপ্রসাচ্চ 
_ দেবযানী সিংহ 


প্রোফেছার কালীপ্রসাদ গিরকে গবেষণা করতে গিয়া বি.ম. জাত এহানর অনেক 
হারনাপাছি বন্ত আবিষ্কার করেদিলো উহান হারপাকুরা মানুরে নিশ্চয়ই জানি। গিরকর 
গবেষণার আরাক ডাঙর দিক আহান অস্ইলতাই, গিরকে গবেষণা করতেগা সমাজ 
এহানাত যে যে গুণী মানুর সন্ধান পাছে, উততা প্রত্যেকগোরে তা যথাযথ স্বীকৃতি দেছে 
এবং জীবনী ইকরিয়া হাবিরে তা দশর মুঙে প্রকাশ করে দেছে। 


ভুবনেশ্বর সাধুঠাকুরর জীবনীহান বাককা কতোগো লেখকর আতেত্ত নিকুলেছে, 
কিন্ত কালীপ্রসাদ গিরকর প্রকাশিত জীবনী উহানাত বহু মূল্যবান নুবা তথ্য খানি আছে : 
যেমন, নালীবাড়ীর গোবিন্দপপ্তিতর ঘরে সংস্কৃত অধ্যয়ন, বামুনী লেইমা গিথানকরে 
গৃহিলীরূপে গ্রহণ ইত্যাদি। গিরকে প্রচুর এবং গতীর পরিশ্রম করিয়া তথ্য এতা নিকালাছেতা, 
উহানাত সন্দেহ নেই। এসাদে কামর লগে আমি দেহিয়ারতা গিরকর সূক্ষ্ম অনুসন্ধানী 
দৃষ্টি বারো তার দরদী হৃদয়। বামুনী লেইমার কথা মাততেগা গিরকে মাতেছিলতা _ 
““সাধুঠাকুরর মতো মহাপুরুষ আগোর গৃহিণীগোই যথাযোগ্য সম্মান নাপেইতইতা কিয়া! 
সাধুঠাকুরর জীবনী ইকরতে তেইর কথা নামাতানি উহান নিতান্ত অবিচারহান, তেইর 
প্রতি অনাদরহান - অবর্রছলাহান”?। এ তথ্য এহানিয়ে সাধুঠাকুরর জীবনর আরাক দিক 
আহান ফুটেয়া তুলের। 

উনকোটির (মূলতঃ প্রতাপগড়র পারুরা গাঙর) মহাযোগী আখোই বাবার নাঙহান 
কেলাসহরর মানুবে খানি জানি, উতার বাহিরে গিরক এগোরে কুনোগোই নাজানি বুললেউ 
য়াকরের। গিরকর জীবনীহান পাকরলে হারপেয়ার, তা কতি উচ্চস্তরর সিদ্ধপুরুষগো। 
গোপনে আছিল গিরক' এগোর নাঙহান প্রচার করেদিলোতা কালীপ্রসাদ গিরকে। আকদিন 
ত্রিপুরা বিশ্ববিদ্যালয়র ছাত্র-ছাত্রীর লগে উনকোটিত বুলাত যিতেগা এ মহাপুরুষ এগো 
সম্বন্ধে কথা দুহান আহান হুনেছিলতা কালীপ্রসাদ গিরকে। হুনিয়াই দরদী গিরকর হৃদিত 
জাগিল-এগো সাধারণ মানুগো নাগই, এগোর যথার্থ য়ারি হারপানি লাগতই। ধারণা 
আহানির লগে.লগে কাম। লগে লগে তিন-চারি মাহা কমলপুরেত্ত শিলচর পেয়া বুলিয়া 
11০০৫ অর হাদিত ধূলিপকর কামড় খেয়া গিরকে আথোই বাবার জীবনীহান সংগ্রহ করিয়া 
প্রকাশ করেদিলো। গুরু বিপিন নৃত্যরাজযত ভারত সরকারর সম্মান পেইলো বুলিয়া 
হাবিয়েউ হুনলাঙ। আমারতাতে হুনানি উহানাতেই লমইল। কিন্তু কালীপ্রসাদে লগে লগে 
মণিপুর শিলচর বারো কলিকাতা বুলিয়া গিরকর জীবনীর উপাদান সংগ্রহ করিয়া তার 
জীবনীহান প্রকাশ করেদিলো। ১৯৯৬ ইংরাজীর ১৬ই মার্চ সুদেষ্তা শদীদ অ"ইলী দিন 

উহান কালীপ্রসাদ গিরক হাসপাতালে 006:8100 অর পিছে মৃত্যুর লগে লড়াই করের 
দিনহান। তিনদিন পিছে হাসপাতালেত্ত নিকুলিয়াই সুদেষ গিথানকর জীবনী হান ইকরাত 
লাগিল। নুরারা গারি উগোলো প্রতাপগড়েত্ত দিঙ্গারী পেয়া বুলিয়া সুদেষ্ণ গিথানকর 
জীবনীর উপাদান সংগ্রহ করিয়া গিরকে অলপদিনে গিথানকর জীবনীহান নিকালাদিলো। 
সমাজে সময়ে সময়ে বহু গুণী মানু আয়া আয়া গেলাগা। তানুর কথা আহান-দুহান আমি 
মাতিয়ার বা হুনিয়ার। কিন্তু তানুর স্মৃতি ধরিয়া থনারকা কুনোগোই চেষ্টা নাকরেছি। 
কালীপ্রসাদ গিরকে তার বিষ্ণুপ্রিয়া মণিপুরীর দিকপাল গ্রচ্ছত এসাদে গুণী মানু এতার 
জীবনী সংকলন করিয়া প্রকাশ করেদেছে। এ গ্রস্থত আমি পেয়ারতা - দেবসিং অজার 
সাদে দেবতুল্য ডাকুলা অজার কথা, রামায়ণ কীর্তনী ধনসেনা অজার কথা, মায়ো বাসকীর 
কথা। ১৯৯২ ইংরাজীর এপ্রিল মাহাত কালীপ্রসাদ গ্রিরক বাংলাদেশর ভানুগাছে সম্মেলন 
আহানাত যোগ দেনাত গ্রেছিলগা। ও অবসরে তা বাংলাদেশর স্বাধীনতা সংগ্রামী বৈকুণ্ঠনাথ 
শর্মা বারো তার জিলক লীলাবততী শর্মা, রাসধারী অজা নরোন্তম বারো পাঙ্কালপা শহীদ 
গিরিন্দ্রগিরকর জী্বনী সংগ্রহ করেছিল। উল্লেখ করলাঙ “দিকপাল” গুত এ গিরিগিথানীর 
জীবনীও আছে। উতার পিছেউ ও গ্রন্থত যে যে গুণী মানুর কথা মাতে নুরারেছে “বিস্ুপ্রিয়া 
মণিপুরীর দুই শতাব্দী, গ্রহুত তানুর স্বীকৃতি দেছে। এ ্রন্নত আমি পেয়ারতা - দঙ্গ অজার 
কথা, নীলেশ্বর মুখার্জির (নীলো এইগার) কথা, রাধাকুণ্ড মন্দিরর প্রতিষ্ঠাতা পুণুরীকাক্ষ 
শর্মার কথা। গোকুলানন্দ গ্লীতিস্থায়ীর কথা হাবিয়েউ মাতিয়ার, কিন্ত তার জীবন তথ্য 
আমি হারনাপাছি। কালীপ্রসাদ গিরকে পইলা তার এলা প্রকাশ করিয়া পিছেদে তার 
জীবনীহানৌ প্রকাশ করেছে। এ জীবনীত আমি পেয়ার সমাজর জাগরণ করতে গিয়া এ 
গিরকে ফামে ফামে কিসাদে অপমানিত অ+ছে উতার কথা। সমসাময়িক লেখক বা গুণী 
মানুর ভিতরে সাধারণতঃ দ্বন্ব বাঈর্যা আকেইহান দেহিয়ার। গুণদর্শী কালীপ্রসাদ এতাহাবির 
উত্ধর্ে। উহানলো দেহিয়ার, গিরকে সমসাময়িক অজা মতিলাল এবং কৰি ব্রজেন্দ্র গিরকর 
জীবনীও ইকরিয়া পত্রিকাত প্রকাশ করেছে। 

উতার গজে হাদিহাদিত গুণী সন্বর্ধনা করিয়াউ গিরকে সমাজর সাহিত্যিক, 
সংস্কৃতিসেবী বারো কৃতী ছাত্র-ছাত্রীরে পুরস্কৃত করের। এবাকা পেয়া সম্বর্ধনা পাছি 
গিরিগিথানীর ভিতরে উল্লেখ করে পারিয়ারতা- ব্রজেন্দ্র কুমার সিংহ (কবি), 'অস্থিনী 
কুমার সিংহ (নাট্যকার), বিমল সিংহ (কবি), মদন চান সিংহ (দোহার), গোকুল চান 
সিংহ (ডাকুলা), বিদ্যা সিংহ (ডাকুলা), ক্ষেলেনদর মুখার্জি (ডাকুলা-নৃত্যশিল্প), শ্রীমতী 
দেবী (রাসধারী) ইত্যাদি। 

এতা হাবি বিবেচনা করলে মাতে পারিয়ার যে কালীপ্রসাদ গিরকর সাদেগুণ গ্রাহী 
মানু বিষ্ণুপ্রিয়া সমাজে আরাক আগো নেই। 


শা 


গবেম্বক কালীপ্রসাঙ্গ 
_ ডঃ শাভিরেখা সিংহ 


(ক) বিষ্ণুপ্রিয়া মণিপুরী ভাষা-সংস্কৃতির গবেষণাত কালীপ্রসাদ 

বিষ্লুপ্রিয়া মণিপুরী ভাষা সংস্কৃতির গবেষকগো কালীপ্রসাদ। বহির্জগতে একরকম 
সম্পূর্ণ অপরিচিত এবং অত্যন্ত নগণ্যসংখ্যক ভাষাভাষী জাত এবং এ জাতর ভাষার গজে 
গবেষণা করিয়া পইলা ডক্টরেট ডিগ্রী পাছেগো কালীপ্রসাদ গিরক। তার গবেষণার বন্ধ 
উতালো নিকুলেছে গ্রন্থহানি এহানি 113৩ 31910701772 01817100[-78088০, 
1006 1815107010795120100075-7100101780808861119180076 800 0011015, 
বিষুপরিয়া ভাষাতন্্র রূপরেখা, ঝিষুপ্রিয়া মণিপুরী ব্যাকরণ ইত্যাদি। গিরকে পূর্ণাঙ্গ অভিধান 
আহানৌ করেছে; কিন্তএবাকাউ উহান প্রকাশ করে নুবারেছে। হুদা ভাষাতাত্তিক দৃষ্টিভঙ্গি 
প্রয়োজনীয় শব্দ উগি নিয়া 7077010816811)17072 আহান প্রকাশ করেছে। এ 
অভিধান এহান ডঃ সুকুমার সেনর 4) 1207701951081 10101101790 01736179211 
নাঙর অভিধান উহানর পিছে দ্বিতীয় অভিধানহান। ভাষা এহানর শৈশব অবস্থাত ডঃ 
সিংহর এ গ্রন্থ এহানিয়ে এ জাত এবং ভাষা এহানরে কতি মর্যযাদার আসনে তুলেদেছে. 
উহান একমাত্র নিরপেক্ষ গিরিগিথানীয়ে হারপেইতাই, বাকী উতাই ইমে গিরকর দুর্নাম 
রটেয়াই থাইতাই। 

পূর্বোক্ত গ্রচ্থ উতার ফামে ফামে এবং প্রবন্ধ মালার ৬ হান খণ্ডত, বারো বিষ্ুপ্রিয়া 
মণিপুরীর দুই শতাব্দী ইত্যাদি ্রস্থতৌ ডঃ সিংহ গিরকে ঝিষ্ুপ্রিয়া মণিপুরী ইতিহাস এবং 
সংস্কৃতি বিষয়ে বহু অমূল্য তথ্য প্রকাশ করেছে। উতা তামকরলে বিবেকী গিরিগিথানীয়ে 
হারপেইতাই কালীপ্রসাদ গিরকর গবেষণা দৃষ্টি কতি সৃক্ষ্ এবং গভীর, এবং এগবেষণালো 
গিরকে জাত এহানর ভাষাকৃষ্টিরে কোন স্তরে কাকরেদেছেগাতা। 


(খ) ভারতীয় দর্শন গবেষণাত কালীপ্রসাদ 


ডঃ কালীপ্রসাদ গিরক মূলতঃ দর্শন শাস্ত্র, বিশেষ করিয়া ভারতীয় অধ্যাত্ম দর্শনর 
মানুগো। আত্মজীবনীত গিরকে মাতিয়া গেছেগা যে, পইলা তা দর্শনলোই উচ্চশিক্ষা নেনার 
সংকল্প নেছিলগা। গিরকর আত্মজীবনীতুই হারপেয়ার যে, সংস্কৃত শিক্ষা এবং িষুপ্রিয়া 
মণিপুরী ভাষা-কৃষ্টিয়েদে তার অধায়ন এবং গবেষণা আহেছেতা একরকম অনীন্গিত বা 
আকশ্মিক ভাবে। [1১ পানার পিছে ভারতীয় দর্শনেদে বা-রো তার দৃষ্টি পড়িল এবং 
ভারতীয় দর্শনর বিভিন্ন মার্গ নিয়া সৃক্স্রভাবে গবেষণা আরন্ত করলো। ভারতীয় দর্শনর 


গজে গিরকর হবিত্ত ডাগর কীর্তিহান তার [17০ /,05০1119 10 10012 10119501005 
যেহানাত তাসমন্ত ভারতীয় দর্শনর হাবি মার্গত ঈশ্বরতত্ বা বক্মতত্ব কিসাদে গ্রহণ করানি 
অসছে, উতার বিস্তৃত আলোচনা করেছে, এবং যেহানর গজে বর্ধমান বিশ্ববিদ্যালয়েত্ত 
তারো).71. উপাধি দেনা অ+ছে। ও গ্রন্থ উহ্ানাত কালীপ্রসাদ গিরকর যেতা যেতা নিজস্ব 
বিচারধারা আছে, উতা হাবি তিলকরিয়া তা 7২906%107$ 00 17080 01011990121 
বুলিয়া গ্রন্থ আহান প্রকাশ করেছে। এতার বাহিরে িঃ7া8015858৫8 নাঙে বৌদ্ধদর্শনর 
্রন্থআহান, 1016 011195001)) 91121701 নাঙে জৈনদর্শনর গ্রহ আহান+11088075 
00. পৃ 210 ড8181951910 নাড়ে তন্ত্র বারো বৈষ্ণব দর্শনর গজে গ্রন্থ আহান, 97 
00811909819 ৬815085190.2000 119 9০7০99 নাঙে বৈষ্ঃব দর্শনর গ্রন্থ আহান, 4. 
000086 ০14১.0. 81091090879 নাঙে 194০00-অর প্রতিষ্ঠাতা অভয়চরণ 
ভক্তিবেদান্তগিরকর দার্শনিক সমালোচনা আহান এবং 71070777601159 0607581000. 
নাঙে ভারতীয় দর্শনে সৃষ্টিতন্বর গজে গ্রন্থ আহান প্রকা শ করেছে। এতা হাবি প্রকাশ 
অ*ছেতা ইংরেজী ভাষালো। সংস্কৃতভাষালৌ তিনহান দর্শন গ্রন্থ গিরকে প্রকাশ করেছে 
যেমন, “* ন্যায়দর্শনবিমর্শঃ?? নাতে ন্যায়দর্শনর গ্রন্থ আহান এবং “শাঙ্কর বেদান্তে 
তত্বমীমাংসা, 'শান্কর বেদান্তে জ্ঞান মীমাংসা” নাঙে অদ্বৈত বেদান্ত দর্শনর গে গ্রস্থ দুহান 
প্রকাশ করেছে। এসাদে করিয়া গিরকে প্রায় ২০ ।২২ হান গ্রন্থ প্রকাশ করেছে ভারতীয় 
দর্শনর গজে। অসমীয়া ভাষালো লেখা ১০ খণ্ডর ভারতীয় দর্শনর ছিরিজ আহান এবাকাউ 
প্রকাশ না*য়া আছে। এতার বাহিরে বিভিন্ন ;০810791 -এ কালীগ্রসাদ গিরকরতা দর্শনর 
গজে 28০1 বা প্রবন্ধ প্রকাশ অ”ছেতা প্রায় ৩০।৩৫ হান। এসাদে করে ভারতীয় দর্শনর 
গজে কালীপ্রসাদ গিরকর অবদান প্রচুর। বর্তমানে গিরকে বৌদ্ধধর্ম, জৈনধর্ম, ্রীষটধর্ম, 
ইসলাম ধর্ম এবং হিন্দুধর্ম-এ পাচোহান ধর্মর দার্শনিক দৃষ্টির ভিতরে সামঞ্জস্য দেহানিরকা 
তুলনামূলক অধ্যয়ন আহান আ+তে নেছেগা। গিরকর মতে এহানেই তার শ্রেষ্ঠ এবং 
শেষ গ্রনথহান অ+ইতই, তবে গিরকর স্থা্থ্যগো অনুকূল না+নাই কাম, এহানাত তা সফল 
অইতই, না নাইতই এ বিষয়ে তার নিজরতাই সন্দেহ আছে। 


ফস সস কস 


ইতিহাস অনুসন্ধানে কালীপ্রসাদ্ণ 
-_ বলরাম সিংহ 


বিুপ্রিয়া মণিপুরীর এমন কুনো দিক আহান নেই, যেহান সম্বন্ধে কালীপ্রসাদ গিরকর 
জিজ্ঞাসা না জাগেছে। উতার মাজে বিশেষ করিয়া জিজ্ঞাসা জাগেছেতা-ভাষা, সংস্কৃতি 
এবং ইতিহাসর বিষয়ে। ইতিহাস কুনো নির্দিষ্ট গণ্ভী আগোলো নাথার; হাবিব বিষয়েই 
ইতিহাসর প্রবেশাধিকার আছে। জাতর আলোচনা অ+করলে পইলাই জাতর ইতিহাসর 
প্রশ্নুহান আহের হান এহান ঃ জাত এহানর উৎপত্তি কিসাদে অ+ইলতা ? ভাষার আলোচনা 
করতেউ পইলা প্রশ্নহান আহেরতা ঃ ভাষা এহানর সৃষ্টি কিসাদে অ+ইলতা ? অনুরূপভাবে 
সংস্কৃতির আলোচনা অ+করতেউ ইমে একই প্রশ্ন ঃ জাত এহানর কৃষ্টি এহানর উৎপত্তি 
কিসাদে অসইলত.? গতিকে বিষ্ণুপ্রিয়া জাত, ভাষ্ম এবং কৃষ্টি সম্বন্ধে গবেষণা অ+করতে 
কালীপ্রসাদ গিরকর মনে স্বভাবতঃই প্রশ্ন এহানি উঠেছে -_ জাত এহানর, ভাষা এহানর 
বারো কৃষ্টি এহানর সৃষ্টি কিসাদে অইলতা ? জাত বারো ভাষার ইতিহাস তঙ্গাঙ্গিভাবে 
জড়িত। এ প্রসঙ্গে প্রচল্সিত বন্রবাহন মত বারো কৈরেংখুল্লাকুপা মত এ দ্বিয়োহানির 
খণ্ডন করিয়া গিরকে মাতানি মনাছেতাই, কুনো অজ্ঞাতকালে আর্য্ভাষাভাষী পশ্চিমী 
গোষ্ঠী আহান মণিপুরে আয়া হমানির ফলে জাত এহানর সৃষ্টি অছেতা, বারো ওঁ আর্ধভাষা 
বারো মণিপুরর মেইতেই ভাষা-এ দ্বিয়ো ভাষার মিলনে বিএম. ভাষা এহানর উৎপত্তি 
অছেতা। কৃষ্টি সন্বন্ধেউ মোটামুটি একেই কথা ঃ পশ্চিমী আর্য সংস্কৃতি এবং মণিপরর 
সংস্কৃতির মিলনে ঝিষ্ুপ্রিয়া মণিপুরী সংস্কৃতি এহানর সৃষ্টি অ+ছেতা। মণিপুরে এ জাত, 
ভাষা এবং সংস্কৃতির সৃষ্টির পিছে জাত এহান কিসাদে করে আসাম, ্রিপুরা, বাংলাদেশে 
. আহিলা, এ বিষয়ে যথাসন্তব তথ্য নিয়া “বিষ্ুপ্রিয়া মণিপুরীর দুই শতাব্দী” নাঙুর গ্রন্থত 
কালীপ্রসাদ গিরকে আলোচনা করেছে। এ সাধারণ আলোচনার গজে গিরকে সমগ্র জাতর 
কৃষ্টিহানরে বিভিন্ন ভাগে করিয়া প্রত্যেকহান ভাগরর ইতিহাস আলোচনা করেছে পৃথক্‌ 
পৃথকৃতাবে। গিরকর প্রবন্ধ মালাত আমি পেয়ার _ বি-ম. সাহিত্যর ইতিহাস, “দুই শতাব্দী” 
্র্থত পেয়ার পত্রিকার ইতিহাস, মহাসভা, সাহিত্য-সভা, ছাত্রসংস্থা ইত্যাদি। বিভিন্ন 
সংস্থার ইতিহাস, রাধাকুণ্তর রাধামাধব মন্দিরর ইতিহাস, বাংলাদেশর কৃষক-আন্দোলনর 
ইতিহাস, আসাম-ত্রিপুরার বি.ম. ভাষা-আন্দোলনর ইতিহাস, মৃদগবিদ্যা, বাসক, 
রামায়ণ-কীর্তন ইত্যাদির ইতিহাস। এতার ভিতরেদে আমি বি.ম. সমাজর ক্রমবিকাশ 
কিসাদে অ+ছে»উতার দিগ্দর্শনৌ গিরকর গ্রন্ুত পেয়ার। মুটমাট, জাত এহানর কুনো 
বিষয়র ইতিহাস কালী প্রসাদ গিরকর দৃষ্টিত্ত বাদ নাপড়েছে। গতিকে জাত এহানর তাষা- 
সাহিত্য, সংগঠন, সংস্কৃতি ইত্যাদি যে কুনো বিষয়র ইতিহাস হারপানি অস্ইলে কালীপ্রসাদ 
গিরকর গ্রন্থভাপ্তারে প্রবেশ করানিয়েই লাগের; টিজাররাতিতি রাজি 
আগো আমারাঙ নেই। 

বিহ্ুঃপ্রিয়া মণিপুরী সংস্কৃতি বারো হালীপ্রসাছ 
-_ বিষুপ্রসাদ সিতহ 


€ক) কালীপ্রসাদ গিরক কনাকতো পুরি আমার সংস্কৃতির __ বিশেষ করিয়া সঙ্গীতর 
- ভক্তগো। তার আত্মজীবনী গ্রন্থত গিরকে মাতিয়া গেছেগা যে হাইস্কুল ছাত্রগো আছিল 
সময়তেই ৮! ১০ মাইল আস্টিয়া গিয়া তা রাতিহান জাগিয়া কীর্তন চাছেগা। রাস-কীর্তন- 
বাসক ইত্যাদি বিস্লপ্রিয়া সংস্কৃতির হাবি ধরণর এলা বারো এলার সুর, বারো আজিবিয়ানেত্ত 
কালিকার বিয়ান পেয়া - এ অষ্টপ্রহরর এলার ভিতরে তা নাজানে এলা নেই উনি।বাস্তবেউ 
দেহিয়ার যে, আমার সংস্কৃতির হাবি ধরণর এলা লিখিয়া গিরকে প্রকাশ করেছে __ 
কীর্তন-মালা” - নাওর আটহান খণ্ডতত। এতার ভিতরে আছেতা - সন্ধ্যারতি, মঙ্গলারতি 
খুপাইছি, বাসক, রাস, রাখুবাল, দিনর নিতি, রাতির নিতি, পদাবলী কীর্তন, গৌরলীলা- 

. সষ্কীর্ভন, জগন্নাথর এলা ইত্যাদি। এতার ভিতরেত্ত ৮/ ১০ হান অংশ গিরকে তার 

মানসকন্যা দেবযানীর ক্ঠত কেছেটো করেছে। গ্রন্থ বারো.কেছেট এতাত্ত হারপেয়ার 
যে, আমার সংস্কৃতি এহানর কুনো এলা এবং এলার সুর গিরকরাঙ অজানা নেই। গিরকে 
৮১০ গো শিষ্যরে এলাউ হিকা দিলো, কিন্তু বিভিন্ন সামাজিক কারণে এলা উতার প্রচার 
নায়া থাইল। 

ঠকালীপ্রসাদ গিরকে তার আত্মজীবনীতেই মাতিয়া গেছেগা যে, তার জীবনর প্রধান 
উদ্দেশ্য আহান অ+ইলতাই বিষ্পরিয়ার সমগ্র সংস্কৃতি এহানরে মাতৃভাষা ভিত্তিক করানি, 
অর্থাৎ বর্তমানে আমার যে সংস্কৃতিহান সম্পূর্ণরূপে বাংলাভাষার গজে উবায়া আছে, 
এহানরে পরিবর্তন করিয়া ঝিষ্ুপ্রিয়া মণিপুরীত নিয়া যানা। ওঁ মতে গিরকে সংস্কৃতিহানর 
রচনাউ করিয়া গেছেগা, কিন্ত সমাজর ভ্রান্ত ধারণা খানি থানাই গিরকর এলা উতার প্রচার 
না*র। 

এবিষয়ে আলোচনা করতে গেলেগা মাতানি লাগের যে, আমার সংস্কৃতি বিষয়ক 
এলা রচনার ক্ষেত্রত গিরকর বিশেষ লক্ষণীয় বিষয় দুহান আছে। আহান অস্ইলতাই, 
ভক্তিমূলক এবং ভগবতলীলার এলা এতা সংস্কৃতপ্রধান অ'না লাগের, এবং যেহেতু আমার 
সংস্কৃতির অধিকাংশই ভগবৎ-লীলার গজে ভিত্তি করিয়া আছে, ওঁ কারণে এলা এতাত 
সংস্কৃতরই প্রাধান্য দিয়া গিরকে আমার সংস্কৃতিহান হাবি রচনা করেছে। কিছ্বদুঃখর বিষয়হান 
- আমার সমাজর উচ্চশিক্ষিত গিরিগিথানীয়ে এ সংস্কৃত শব্দ এতারে বাংলা শব্দ বুলিয়া 
গিরকর রচনা উতার যথাযথ মূল্য নাদতারা। আমি দেহিয়ারতাতে ভগবতলীলা প্রকাশর 
উপযুক্ত শব্দতে কালীপ্রসাদ গিরকর শব্দ এতা। 


কালীপ্রসাদ গিরকর রচনার দ্বিতীয় লক্ষণীয় বিষয়হান অ+ইলতাই, গিরকর মতে 

গতানুগতিক ভাবে চলিয়া আহের রীতি উতাত ভুল থাইলে উতর শাস্ত্ানুযায়ী সংশোধন 
করানি। যেমন (ক) রাখুরালে ফলহারিণীগোর লীলা উহান থানা থক নেই; কারণ রাখুরাল 
এহান শ্রীকৃষ্ণ গোচারণে গেছেগা সময় উহানর লীলাহান, অথচ ফলহারিণীগোর লীলা 
উহান অ+ছেতা শ্রীকৃষ্ণ পইলা আ-্টানি অ+করেছে সময় উহানাত। গতিকে এহান উদৃখলে 
হমানি পারের; রাখুরালে নাগই। দ্বিতীয়তঃ চাকসাবি পিধিয়া শেলপাক আহানাত এস্ইর 
টুকারা খানি লয়া ফলহারিণীগো নিকুলানি উহানো গিরকর মতে ঠিক নেই, কারণ এহান 
ব্রজর লীলাহান, ব্রজর নিঙোলে যেসাদে ফল বেছাত নিকুলতারা উসাদে ব্রজর পুষাক 
অর্থাৎ ঘাগরা পিধিয়া ফলর ঝাকালো নিকুলানি লাগের, না*ইলে রসানুভূতিত ব্যাঘাত 
ঘটের। গোপাল বাশী বুলিয়া নিকালতারা উতাউ যথার্থ বাশী নাগই; রুকর তুপ; গোপালর 
আতে যথার্থ কাশী দেনা লাগের। যশোদা-রোহিণীরেউ চাকসাবী পিধাদেনা থক নেই, 
ব্রজর নারীর পুষাক অর্থাৎ ঘাগরা পিধাদেনা লাগের, নাইলে নাটকীয়তার অভাব ঘটের, 
রসানুভূতিত ব্যাঘাত ঘটের। তৃতীয়তঃ রাসর পুষাকেউ কুমরহানাত গাঢ় মলাট লাগেয়া 
অমাটিক ভরি করানির কুনো যুক্তি নেই, বারো য়াবেরুনিহানলো গোপীগোরে অমাটিক 
'আটেয়া পিটেয়া- খেড়র বেণীগোর সাদে বাধানির কুনো যুক্তি নেই, উহানাত সৌন্দর্য্যর 
কুনো উপাদানো নেই। কালীপ্রসাদ গিরকর মতে এতাহাবির সংস্কার করানি বা সংশোধন 
করানি লাগের। গিরকে এতা হাবি সংশোধন করিয়া রাসর পুষাক আকতা নুবা ধবণে 
নিকালাছে, কিন্ত সমাজর মানুরে এবাকাউ উতা গ্রহণ নাকরলা। 

এলার দিক উহানর বাহিরে আমার সংস্কৃতির এমন কুনো দিক আহান নেই, যেহান 
কালীপ্রসাদ গিরকে না জানেছে, বা বানা নাপাছে। উহানে গিরকে সংস্কৃতি এহানর সংরক্ষণ 
“দিব্যাশ্রম সংস্কৃতি কেন্দ্র আগো স্থাপন করিয়া উগোর সেবা করে যারাগা। 

(খে) কালীপ্রসাচ্টী সঙ্গীত 

কালীপ্রসাদ গিরক কনাকতো পুরি ভক্তিমূলক সঙ্গীতর ভক্তগো। বি্ুপ্রিয়া সংস্কৃতির . 
অধিকাংশ এলাই ভগবতলীলা মূলক এবং ভক্তি মূলক অ+নাই গিরকে আমার সংস্কৃতির 
এলা এতা মিয়াম হবা পারতা। পরবর্তিকালে রামকৃষ্ণ মিশনে থানার সময়ত বিভিন্ন ধরণর 
ভক্তিমূলক এলা হিকেছে। এ দ্বিয়োতার মিলনে গিরকরাঙতো সুরর নুরা ঢঙ আহান 
নিকুলেছে। এ উঙ এহান নিকালতে অজা মতিলাল গিরকর প্রভাব আহানৌ আছে বুলিয়া 
গিরকে স্বীকার করের। উতার গজে আছেতা গিরকর নিজর অনুভূতির অধ্যাত্ম দর্শন, যে 
দর্শনে কৃষ্ণ, শিব, কালী হাবি একাত্ম অ*ইতারা। গিরকর এলা এতা গিরকে প্রকাশ 
করেছেতা তিনহান “এলার মালা”-গ্রহুত। এতার ভিতরে “এলার মালা (সম্পূর্ণ), উহানাত 
গিরকর হাবি/এলার সংকলন আছে। এপেই আছে এলা অ*ইলতাই এতা __লোকসঙ্গীত, 

ভক্তিমূলক সঙ্গীত, ভজন, শিবসঙ্গীত, মাত সঙ্গীত, দেশাত্মবোধক সঙ্গীত, উদ্বোধনী সঙ্গীত 
ইত্যাদি। প্রত্যেক ধরণর এলাতেই কালীপ্রসাদ গিরকর সুরর নিজস্ব ঢঙ আহান আছে, 
যেহানাত মণিপুরী সুর বারো রামকৃষ্ণ মিশনেত্ত হিকেছে সুর উতার মিশ্রণ আছে। কালীপ্রসাদ 
গিরকর এলার এ নৃতনৰব বা বৈশিষ্ট্য এহান স্বীকার করিয়া আমার সমাজর আধুনিক সঙ্গীতর 
ক্ষেত্রত কালীপ্রসাদী সঙ্গীত নাঙে পৃথক আসন আহান দেনা থকর বুলিয়া নিঙকরিয়ার। 

কালীপ্রসাদ গিরকে বিশেষ উদ্দেশ্য কতোহানলো তার জন্মস্থান কচুধরমে দিব্যাশ্রম 
নাঙে আশ্রম আগোর প্রতিষ্ঠা করেছে। এ দিব্যাশ্রমর মুখ্য উদ্দেশযহান আমার সংস্কৃতি 
এহানরে সংস্কার করিয়া পৃথিবীর বুকে প্রতিষ্ঠা করিয়া যানা। স্থানীয় মানু বারো গিরকর 
পরিবারর সহযোগিতা নাপানিয়ে এ কাম এহানাত গিরক সফল অনা নুরারেছে হাইহান, 
কিন্তু এ সংস্কৃতির প্রতি গিরকর নিষ্ঠা বারো মমতার এহান উজ্জ্বল দৃষ্টান্ত আহান। 


কস সংসসত 


স্  --্ল্লক্ 


কালীপ্রসাদ __ বিহ্ুপ্রিয়া যণিপুরীর 
জীবন্ত এনুছাইক্লোপেডিয়া 

__ বিষুওপ্রসাদ সিংহ 
না রারারারা রা নার হর 
নাঙ এহান নাহুনেছি মানু সমাজ এহানাত বিরল। কিন্ত সমাজে গিরক এগোর সুনাম 
শতকরা ২০% ভাগ অস্ইলে দুর্নামে ৮০% ভাগ; গিরকর নাঙহান ধরলে মেইথঙ খচ 
করতারাতাই শতকরা ৮০% ভাগ মানু। গিরকর এ দুর্ামর কারণ আলাদা করে আলোচনা 
করানিয়ে বালা, আজি উতা বাদ দিয়া গিরকে জীবনে কিতা কিতা করেছে বা করানি 

মনাছে-এ বিষয়ে খানি আলোচনা করিক। 
বহুমুখী দৃষ্টি বারো বহুমুখী গবেষণার ধারা যে কুনো সত্যদর্শী মানুরে স্বীকার করতে বাধ্য। 

১। গিরকে এমএ পাছ করানির পিছে বিষুপরিয়া মণ্রিপুরী ভাষার গুজে গবেষণা : 
করিয়া ১৯৬৮ ইংরাজীত যাদবপুর বিশ্ববিদ্যালয়েত্ত ডক্টরেট ডিগ্রি পেইলো। গবেষণা 
বুলতারা বন্তু এহানর পৃথগো ঝিষ্ুপ্রিয়া সমাজে এ গ্রিরকেই পইলা খুলেদেছেঞ্জে। উতার 
আগে গবেষণা কাম করানিতে দূরেইর কথা, এ বিষয়ে কুনো িন্তাউ িষ্ুপরিয়া সমাজে ॥ 
নাহেছে। গবেষণার বন্তরহানৌ বিষ্ণুপ্রিয়া মণিপুরী ভাষা, যেহান সম্বন্ধে সময়ত বহিবিশ্বে? 
কুনোগোই হারনাপাছিলা। ভাষা এহানর শৈশব অবস্থাত গিরকর গবেষণা এহানে ভাষা 
এহানরে অকল্পনীয় উ্ধ্ব স্তর আহানাত কাকরেদিলো। গিরকর থিছিছ উহান ভারত তথা 
ভারতর বাহিরে ইউরোপ-আমেরিকাত গবেষণার কামে গবেষকে লাগেইতারা। 

২। কালীপ্রসাদ গিরকে ডক্টরেট ডিগ্রি নেনার পিছে বিষ্ুপ্রিয়া মণিপুরী ভাষা 
এহানর এমন অভিধান আহান করেদিলো, যেহানরে ০9710195108] 01011009 বা 
বযুৎপত্তিমূলক অভিধান বুলতারা। এ অভিধানে প্রত্যেক শব্দর ব্যুৎপুত্তি দেহুরানি অ+ছে। 
এসাদে অভিধান ভারতবর্ষত ডঃ সুকুমার সেনর বাংলা অভিধানর পিছেই কালীপ্রসাদ 
গিরকর অভিধান এহান দ্বিতীয় হান; এসাদে অভিধান ভারতে আর নাছে। 

৩। কালীপ্রসাদ গিরকে বি-ম. ভাষার বিস্তারিত ব্যাকরণ আহানৌ করেদেছে, 
যেহান গ্রাজুরেট লেভেলে পাঠ্য করানির যোগ্যহান, এবং যেহানর তুলনা করানিয়াকরেরতা 
একমাত্র ডঃ সুনীতি কুমার চাটার্জির বাংলা ব্যাকরণ উহানর লগে। 

৪। গিরকে তার থিছিছ এবং ব্যাকরণর গজে নির্ভর করিয়া বি.ম. ভাষাতত্বর ] 
রূপরেখা নাঙে বি.ম. ভাষালো ভাষাতত্ববর গ্রন্থ আহানৌ করেদেছে। 


৫। বি.ম. জাতর ইতিহাস, বি.ম. ভাষার ইতিহাস, বি.ম. সাহিত্যর ইতিহাস, 


বি.ম.পত্রিকার ইতিহাস, বি.ম. বিভিন্ন সংস্থার ইতিহাস, বি.ম.সংস্কৃতির ইতিহাস ইত্যাদি 
এতিহাসিক বিষয়ত ডঃ কালীপ্রসাদ ছাড়া আরাক আগোই কলম না ধরেছি। গিরকর 
প্রকাশিত থিছিছ, প্রবন্ষমালা (ছয় খণ্ডে), বিশ্ুপ্রিয়া মণিপুরীর দুই শতাব্দী, 11১5 
131910700075815121110175-1076171-8054501-115780010 8190 0100০ ইত্যাদি 
্র্নত উল্লেখ করে গেলাগুগা বিষয় এতা হাবির বিস্তৃত আলোচনা আছে। গৌহাটা হাইকোর্টর 
08৫0 সম্পর্কিত মামলা উহানাত গিরকর শেষোক্ত গ্রন্থ উহানাত্ত সিদ্ধান্ত করিয়া এ জাতরে 
080-র ভিতরে ব*রানি অগছে। 


৬। গিরকে সমগ্রবি.ম.কৃষ্টি এহানরে বি.ম. ভাষা ভিত্তিক করানিরকা সংস্কৃতঘেষা 
বি.ম. ভাষালো রচনা করিয়া “কীর্তন-মালা” নার আটহান খগুত প্রকাশ করেছে এবং 
এতা প্রচার করানিরকা অনেক ইসালপারে এলা হিকাদেছে, অনেক রাসধারীরে রাস- 
রাখুবাল হিকাদেছে, পদকীর্তনীরে পদকীর্তন হিকাদেছে এবং অনেকরে সংকীর্তন 
হিকাদেছে। উতার গজে গিরকে নিজর খরচে ফামে ফামে রাস-রাখুরালৌ করের্‌। 

গিরকে ৬ শণ্ডর প্রবন্ধমালাত বি.ম. কৃষ্টির পুঙখানুপুজ্ঘ আলোচনা করিয়া এতাত 
ভুলভ্রান্তি আছে উতা দেহাদেছে এবং উতার সংশোধনর পথ দেহা দেছে। এ প্রসঙ্গে 
আমার গোগীরাসর পুষাক এহানাতৌ খানি সংশোধন করিয়া গিরকে নিজে নুরা নমুনার 
পুষাক আকতা হঙকরিয়৷ উতারৌ প্রচার করের। 

৭। বি.ম. সমাজে যেতা যেতা অপকৃষ্টি বা অবাঞ্চিত উপাদান হমার বা হমাছে 
উতার বিরুদ্ধে প্রতিবাদ করানি বা উতার সংস্কার করানির দায়িত্ব এহান যেন একমাত্র 
কালীপ্রসাদ গিরকর গজেই পড়েছে; এতা বিষয়ে কলম ধরেকুরা কালীপ্রসাদ ছাড়া আরাক 
আগো নেই। বাঙালীর পুষাক পিধানি, বাংলা ভাষারে মাতৃভাষা করানি, বাঙালীর অনুকরণে 
চতুর্থমঙ্গলর ভ্রান্ত অনুকরণ করানি, অন্য জাতর নিঙ্োল বিয়া করানি, ইত্যাদি আচরণ 
এতা সমাজর পক্ষে হ্বা, না শাকতি __ এতা বিচার করানির দায়িত্বৌ যেন একমাত্র 
কালীপ্রসাদরতা। গিরকর প্রবন্ধমালা ২য় খণ্ড এবং ২য় খণ্ডর ১ম এবং ২য় পরিশিষ্ট 
তামকরলে আমি অবাক অগা দেহিয়ারতা যে, বি-ম.-র এমন কুনো সামাজিক ব্যাপার 
আহান নেই যেহান সম্বন্ধে কালীপ্রসাদে চিন্তা নাকরেছে বা মতামত নাদেছে। নব্য প্রকাশিত 
“লজ্জা”- গ্র্ছত গিরকে এতাত্ত মুক্ত থানারকা সমাজরে পরামর্শ দেছে। গিরকর আলোচনাত্ত 
সমাজনীতি, অর্থনীতি কুনোতাউ বাদ নাপড়েছে। 

৮। বি.ম. সমাজে এমন কুনো গুনী মানু আগো নেই, যেগোর গুণগান 
কালীপ্রসাদে নাকরেছে। ভুবনেশ্বর সাধুঠাকুর, বহির্বিশ্বে অজ্ঞাত মহাযোগী আাথোই বাবা, 
গোকুলানন্দ গীতিস্বামী, গুরুবিপিন সিংহ, শহীদ সুদেষ্তা সিংহ, ইসালপা, ডাকুলা, দুবার, 
রাসধারী, নৃত্যগ্ুরু, সাহিত্যিক ইত্যাদির ভিতরে যে যে গিরিগিথানী যথার্থ গুণী, উতা 


। 


হাবির জীবনী ইকরিয়া গিরকে প্রকাশ করেছে। যেতার জীবনী তঙাল তঙাল করে নিকালা 
নুরারেছে, উতার জীবনী আকসাটে “বিষ্ুপ্রিয়া মণিপুরীর দিকপাল: গ্রন্থ প্রকাশ করেছে। 
এগ্রহ্নত চেলকরে নুরারেছে উতত গিরকে “বিষ্টুপ্রিয়া মণিপুরীর দুই তাকী" গ্রন্থত স্বীকৃতি 
দিয়া গেছেগা। এসাদে গিরকে হাবিগুণী মানুর গুণগান করানি সত্তেউ দুঃখর বিষয়হান 
এহান যে, কালীপ্রসাদর গুনগান করেকুরা আগো নেই, যদিও তার দুর্নাম রটাকুরা মানুর 
অভাব নেই। গজর আলোচনা এহানাত্ত পাঠক গিরিগিথানীয়ে দেখতাণ্ডাই যে, এ কালীপ্রসাদ 
ইতিহাস, ভাষাতত্ব, ব্যাকরণ, অভিধান, মহজ্জনর জীবনকাহিনী, সমাজনীতি, রাজনীতি, 
অর্থনীতি ইত্যাদি যে কুনো বিষয় সম্বন্ধে হারপানি মনেইলে কালীপ্রসাদর সাহিত্যভাণ্ডারে 
.. হমানি ছাড়া অন্য কুনো পথ নেই। উহানলো আমি মাতানি মনেয়ারতা, গিরক এগো 
- বিষ্ণুপ্রিয়া মণিপুরীর জীবন্ত এন্ছাইক্লোপেডিয়াহান। মানু আগ্োই জীবন আকহানাত এতা 
হাবি কাম কিসাদে করে পারলোতা --- এহান আচানক অসার কথাহান। আরাকৌ 
আচানক অ+নার কথাহান যে, গিরকে এতার বাহিরে ভারতীয় দর্শনর গজেউ গ্রন্থ প্রকাশ 
করেছেতা ২৪। ২৫ হান। গিরকর এ বর্ণনাত্ত গিরিগিথানীয়ে হারপেইতাগাই গিরকরে 
সমাজর ডাঙুর দল আহানে জারে নুরারতারাতা কিয়া। 


সস সংসসং সং 


কুবি-সাহিত্যিক কালীপ্রাসাদ্ 
_ শ্রীমতী বালী সিনহা 

কালীপ্রসাদ গিরকে কবি-সাহিত্যিক রূপে খ্যাতি অর্জন বা প্রতিষ্ঠা পানার উদ্দেশ্যে 
কুনোদিন কলমগো না তুলেছে। গিরক প্রয়োজনবাদীগো, প্রয়োজনর বাহিরে গিরকে 
কুনো কামে অক্ষর আগ না ইকরের। কবি বা সাহিত্যিক অ+নার উদ্দেশ্যলো তা সাহিত্য 
বা কাব্য সৃষ্টি নাকরেছে। গিরকে কবিতা খানি ইকরেছে, হাইহান, কিন্ত উতাউ তা 
ইকরেছেতা তার কবিত্ব প্রচাররকা নাগই; উতা ইকরেছেতা তার জীবনর অনুভূতি খানি 
প্রকাশরকা তথাপি গিরকে প্রয়োজনে ইকরেছে রচনা উতা পাকরলে ধরা পড়ের যে, 
গিরকর ভিতরে ডাঙর সাহিত্য প্রতিভা আহান আছে। 

গিরকর গদ্যলেখার ভিতরে প্রধানর্ভাবে পেয়ারতা ছয়খণ্র প্রবন্ধমালা, বিভিন্ন গুণী 
মানুর জীবনী এবং তিন দিনর বাংলাদেশ ভ্রমণ। 

প্রবন্ধমালাত পেয়ারতা হুদা সমাজর প্রয়োজন-অপ্রয়োজন বা উচিত-অনুচিতর কথা। 
কিন্তু এসাদে যুক্তিতর্কর কথাবার্তার ভিতরেউ হাদি হাদিত গিরকর রসব্যগ্জক বক্তব্য পেয়ার, 
যেমন, 
১।  “উহানতে ইমে নিজর গারিগোরে রাস্তা দিয়া মানুর হকলো হাজা ভাতঠালি খানার 
ফিক্লিরহাননাই* (সমাজর বর্তমান কর্তব্য) 
২ “রূপা কতোহানর মিষ্টি প্লেট আহান যৌবেয়া দামী বা ডাঙুর খুত্তল আহান পানার 
ব্যবসায়ী বুদ্ধি আহান যে পেটে পেটে থার (চতুর্থমঙ্গল সম্পর্কে) 
৩1 “মি এগোতে অরেতে োল্ল-আনা বৈষ্টপ গোনাই?? (অহংকার তত্ব) 
৪।  ““আমি বারো ইমে যেগি টটরতে ব্যবহার করিয়ার শব্দ উগিলো আটিট পিটিট অয়া 
চলানি।” (রাস-রাখুরাল কীর্তনর ভাষা) ইত্যাদি 

গিরকর বাংলাদেশ ভ্রমণ কাহিনীতৌ বর্ণনার হাদিহাদিত গিরকর রসাল বক্তব্য 
পেয়ার। যেমন, 
১।  চেকপোষ্টে গিয়া তানুর নিদিষ্ট তাঙখা উহানি দিলাতাই চেকপোষ্টর দায়িত্ত আছি 
মানু উতাই - ব্রহ্মভোজনে 'এইগা, এবেদে এইগা এবেদে বুলিয়া নিতারাগা উসাদে- 
সাদরে নিয়া”? (পৃ-১) 
২। “এপারহৌপারর সীমারক্ষক হাবি একপেট। আকবেদে দক্ষিণা দিলে দিয়োতাই 
বাটতারা”? (পৃ-২) 
৩। “খানি ষ্টাইল করিয়া ততারানিও না দিয়োরাইথাউ।”” ! (পৃঃ-৯) 


] 


৪। “কইরেঙে ধলাইর পুলিনে বয়া বংশীধ্বনি করের”? (পৃঃ-৭) 
৫।  “আমিতে থতা দুহানর পারণ পাতেছিগোনা” (পৃঃ - ৪) 
৬। “মোর রঙহানৌ আপনার সাদে কালা....... নাতিয়কগো বুলতাঙাইতা ? 


(পৃঃ ৩১) 
৭। “আমার পূর্বপুরুষে আমারকা থদিয়া গেছিগা ?৩৫ ৫০০51 হানতে সংস্কৃত 
এহান”? (পৃঃ- ৩৬) 


৮। “হাজারৌ মি সাহস দেহেইগুনে, সদ আক 
. আহান নেয়ই তইতা ? আছিল, ইমে লাজপেয়া নামাতুরিতা।”? (পৃঃ- ৪৬) 


গিরকর এলাত বা এলার মালাত গিরকর কাব্য প্রতিভা জ্বদ্বল করে ধরা পড়ের - 


১। তপ্তা মোর হৃদিগোত কঙালা আতর কগালা পরশ আকদিন নাদেছত - কৃতপ্লা 

(মোর জীবন কাহিনী)। / 

২। ফুলর সমান কঙালা হৃদিগো, ভিতরে বাহিরে নিরমল যেগো (এলার মালা) - 

এলাত গিরকর গভীর অনুভূতি ফুটিয়া উঠেছে। 

৩। “চিরদিন মোর এ মধু বনর” “মোর্‌ নাঙে ফুলবন+ “মধুর পরশ পানারকা তোর” 

ইত্যাদি এলাত গিরকর গভীর অনুভূতির নির্দশন পেয়ার। ৃ 

৪। কীর্তন-মালার ভগবৎ গীতিকাত গিরকর কতিহান গন্ভীর অনুভূতি প্রকাশ পাছে, 

উহান ভাবুক ভক্তই অবশ্যই স্বীকার করতাই। 

আস্বাদনযোগ্য। যেমন (১) আমিতে ভাতর মানুনা” লেখাত পেয়ার _ বর আগো বারো 

বরগোর লগর মানু আগো বিয়ানতো ফিঙ ফিও করে শৌঅয়া বেলেয়া যিতারাগা। গিখান্রক 

আগোইতানুরে ডাহিয়া তত লইতে হারপেইরীতা, তানু বিয়ানতো ভাতর ভকলো আছিগো, 

তানুরে ভাত নাদিয়া মিষ্টি দেছি আরো শৌঅয়া যিতারাগাতা। 

(২) “ইরলপাউ হৌ” নাঙর লেখাত পেয়ারতা - মুনি আগোই কামেত্ত আয়া গৃহিণীরে 

“কি হৌ রাধেছত্তা” বুলিয়া আকরতে গৃহিণীগোই “আজিতে হৌ নাউ রাখেছুনাই' বুলিয়া 

মাততে মুনি উগই তাগুরি নাগুরি করলো। পিছেদে গৃহিণী গোই “কতিতে হৌ খেইতাঙ, 

আকদিন ইরলপাতে খানা নাকরেরথাঙ » বুললো আরো ভুল বুঝাবুঝিহান গেলগা। 
(৩) “দাদা ঘরে নেইতা” লেখাত “অমুকর* ঘরে গেলগা পাউরি' “বেদে 

হাদিহাদিত যারগাগোনা" “হৌদিন তানুর গাংটাহানর মুখ উহানাত দেখলুতানা” এসাদে 

কথালো গিথানক উগোর সন্দেহ বা খালপাল বাড়াদিয়া কৌলির সূত্রপাত করেদেনাত 

কালীপ্রসাদর রসিকতার প্রমাণ পেয়ার। 


গিরকর “কবিতামালা”র কবিতা উতা কিন্তু উচ্চ মানরতা নাগই। উতাত জীবনর 
অনুভূতি বা দর্শনর কথা থাইলেউ কাব্যর বারাদেত্ত উতারে উচ্চ আসনে বহানি নুবারিয়ার। 
তবে উহানরকা গিরকরে হুর্কা করে দেহানির বা গিরকর নিজরতাউ উহানরকা লাজপানির 
কুনো কারণ নেই, কারণ কবি অনা বা কাব্যসাধনা করানি উহান গিরকর জীবনে মুখ্য বা 
গৌণ কুনো আদর্শহানেই নাগই, কথা এহান গিরকে নিজেই কবিতামালার ভূমিকাত মাতে 
গেছেগা। 


কসফসতকসংক 


শ্রী কালীপ্রসাদ্দ রারো দেবেযানীর ভ্ীবন-সম্বন্ধ 
__ শ্রী বলরাম সিংহ 


বিষ্ণুপ্রিয়া মণিপুরী জাতর জনক শ্রী কালীপ্রসাদ গিরকে দেবযানী নাঙর নিঙোল 
আগোরে মানসকন্যা রূপে গ্রহণ করেছে উহান সমাজর প্রায় হাবি মানুরেই জানি। কিন্ত 
স্থানীয় অনেক মানুর মুডেই হুনিয়ারতা -তানু দ্বিয়োগির সন্থন্ধ এহান উনি সাকতি সম্ন্ধহান। 
হুনতে হুনতে আকদিন খালকরলু, তানুর লগে যুামুঙি আলাপ করিয়া বিষয় এহানর 
রহস্যহান নিকালেইঙতা। সেন্াত আকদিন গেলুগা বিবেকানন্দ রোড্‌, যেপেই কালীপ্রসাদ 
গিরক তার বিবাহিত মানস কন্যার লগে তেইর পরিবারর লগে আছে। 

কালীপ্রসাদ গিরক গেরুরা বহির্বাস আহান পিধিয়া ফামহানাত ঙায়া আছে। মোরে 
দেহানিয়ে উঠিয়া “আয়, আয়, ব* বুলিয়া ওককরিয়া বহেইলো। মিয়াম সময় খরচ না 
করিয়া মি সোজাসুজি মি যানার উদ্দেশ্যহান মাতলু আরো কালীপ্রসাদ গিরকে হারৌ অয়া 
“হ্বাছে নাই, এসাদে সোজাসুজি আলাপ ক্ররলেহে কথা পরিষ্কার অইতো নাই, এসাদে 
আয়, তোর সুজিত কাকা আহেছে আলাপ আহান করানিরকা”? বুলিয়া ডাকলো। দেবযানী 
গিথানক আইলী আরো কালীপ্রসাদ গিরকে মি যানার উদ্দেশ্যহান মাতে দিলো। দেবযানী 
গিথানক চাপোক অনার পিছে দুর্বল গারিগোলো হিনপেয়া তাঞ্স তাপ্প আইরী উহান দেহিয়া 
মি মাতলু, “অসুবিধা অইলে আজি থাক বেনাই।” *দেরযানীয়ে সহজ-সরল ভাবে * 
মাতলো, “মাত কাকু, কিত্তাউ নেই।”” ্ 

মি পইলাই কালীপ্রসাদ গিরকরে আঙকরলু “দেবযানীর লগে দাদার সস্বন্ধ এহান 
বাপক-জিলকর সম্বন্ধহান নাগই বুলিয়া লোকমুখে হুনিয়ার, এহান সম্বন্ধে দাদার বক্তব্যহান 
কিহান? কালী প্রসাদ গিরকে মুকছি মুকছি দিয়া মাতলো, “হাই অনেকে মাততারানাই, 
তানুর চরিত্রর দৃষ্টিলো, মিয়ো ইমে জাত এহানাত জরম অনার যোগ্যগো নাছু হানতে আর 
মাতিয়া কিতা করতু বুলিয়া ইমে হুনৌরিনাই।”” 

মি মাতলু “পইলা দাদাই কিসাদে তেইরে জিলকগো করে গ্রহণ করলে উহান 
হারপেইকনে।”* কালীপ্রসাদ গিরকে মাতলো, ““পইলা শিলচরর ডিছ্রিক্ট কোর্টে মি তেইরে 
জিলকগো রূপ গ্রহণ করলু, পিছেদে নরসিংপুরর মদনমোহন মুখোপাধ্যায়র পৌরোহিত্যত 
মোর দিব্যশ্রমে, হাবির মুঙে সংকল্প করিয়া দেবযানীরে মোর জিলকগো বুলিয়া লইলু।”? 

“দ্ধিয়োগির সম্বন্ধ এহান সম্পর্কে আরাক খানি পরিষ্কার করে হুনানি মনেয়ারতা” 
__ মি মাতলু। কালীপ্রসাদ গিরকে মাতলতো, “আমার দ্বিয়োগির সন্বন্ধ এহান 
গ্রঙ্গাজলেন্তৌ জিডে পবিভ্র। এ সন্থন্ধর দৃষ্টান্ত একমাত্র স্বামী বিবেকানন্দ বারো নিবেদিতা 
এবং স্বামী স্বরূপানন্দ বারো সংহিতার ভিতরে দেখতারাই। এপেই কথা আহানঃ হুদা 


দেহগোত্ত জরম অইলেই জিলকগো বা পুতোকগো নাইতারা, এ সম্বন্ধ এহান আত্মিক 
সন্বন্ধহান। নাইলেতে স্লীতাতে কিসাদে জনক রাজার জিলক অইলী! শ্রী কৃষ্ধো বা কিসাদে 
নন্দ-যশোদার পুতোক অইল ! শ্রীকৃষ্ণতে নন্দ-যশোদার দেহস্ত জরম নাছে।”” এতার 
পিছে কালীগ্রসাদ গিরকে আলমারীগ্োত্ত বই চপ আহান নিকালেয়া মোর আতে দিয়া 
মাতলো, “বই এহানি তামকরিছ, এহানি বুঝলে মোরে আর প্রশ্ন করানি না লাগতই, 
_এমনেই তি বুঝতেই।? 
এর পিছে দেবযানীর পালা। আঙুকরলু, “দেবযানী তিরক্তসন্বন্ধ নেই মানু আগোরে 
কিসাদে বাবা বুলিয়া গ্রহণ করে পারলেতা ?” দেবযানীয়ে মাতলো, ““র্ত সম্বন্ধ নেই, 
বাবারাঙতো উতার বিন্দু আহানৌ কম স্নেহ নাপাছু, বরং মি মিয়াম পাছু, যে কারণে মি 
নিজর ইমাবাবারে পাহুরিয়া এ বাবার লগে ইচু বছর কাটেইলুতা। মি পইলা বাবারে “জে” 
বুলিয়া ডাকনু, পিছেদে তার গভীর শ্ত্েহ পানাই তারে “বাবা” বুলিয়া ডাহানি অকরলু। 
বাবার এ স্েহ পানাই মি এ তের-টোদ্দ বছরে আকদিন পেয়াউ বাবারে এরেদিয়া মোর 
জরম ইমা-বাবার ঘরে নাথাছুগা।” কথায় কথায় নিকুলিল, দেবযানীর ১০-১২ বছর 
বয়সে তান্ত্রিক সাধু আগোই তেইরে মাতেছিলতা উনি, ““তি ইমা-বাবা আকতারাঙ জরম 
* অছত, হাইহান, কিন্বু তোর আসল ইমাবাবাতে আরাক আকপেই আছি।” এর পিছে 
কৈলাসহরে কালীপ্রসাদ গিরকে রাস আহান করুরানির সময়ত দেবযানীয়ে ওঁ রাসে গোপীর 
পারেঙে হমাছিলী উবাকা তেইর ইমাবাবারাও প্রস্তাব দিয়া তেইরে লগে আনেছেতা। 
দেবযানীয়ে মাতে গেলীগা- “মোর বারো বাবার এ পবিত্র সম্বন্ধ এহানরে যেতাই সাকতি 
দৃষ্টিলো দেখতারা, উত্াই তানুর এ জঘন্য ফল পেইতে বাধ্য। আমার সম্বন্ধ এহান এসাদে 
পবিভ্রঅইতেগামি বিবাহর পিছেদেউ বাবারে মোর লগে থছুতা। কথায় কথায় দেবযানীয়ে 
প্রকাশ করলো যে কালীপ্রসাদ গিরক বারো তেইর এ সম্থন্ধর ব্যাপারে তেই ““বাবারে 
কিসাদে দেখলু* নাঙুর পুস্তিকা আহানাত হাবি কথা মাততই। 
আমার মুগামুঙি আলোচনাহান লমইল। মি দিলগো বাইসাও অয়া খালকরলু _ 
এসাদে পবিত্র সম্বন্ধ দুনিয়াত থারহান অছে, বারো অমাটিক পবিত্র সম্বন্ধ এহানরেউ 
মানুরে এসাদে নারকীয় দৃষ্টিলো দেহে পারতারাহান অছে! বিচিত্র সমাজ! বিচিত্র মানু! 


সস সস 


সন 


কালীপ্রসাছ গিরক সম্বন্ধে 
কথা ছ্বি-আকচুটি 

__ রাজকুমার অনিলকৃ্ণ সিংহ 
সভাপতি নি.বি.ম. ছাত্রসংস্থা 
বিষ্ুপরিয়া মণিপুরী সমাজর ভাষা-সং্কৃতি এতা হাবির সম্বন্ধ আর্ঘর লগে - এ কথা 
এহান কুংগোই পইলা প্রতিপন্ন করেছে? -কালীপ্রসাদে। বি.ম. সমাজ এহান যে মণিপুরী, 
বারো এ ভাষা এহান মণিপুরে হঙছেহান -- এ আমার সমাজর ইতিহাস এতা হাবি 
পৃথিবীর বুকে তুলিয়া ধরেছেগো কুংগোই ? কালীপ্রসাদে। আমার সমাজর সাহিত্য বারো 
ভাষাতত্বর গজে পইলা গবেষণা করিয়া জাত এহানরে জগতর অন্যান্য উন্নত জাতর লগে 
মান্না করিয়া সরকার বারো পণ্ডিত মহলরে জানাদেছেগো কুংগো ? কালীপ্রসাদ। আমি 
যে ঝিষ্ুপ্রিয়া মণিপুরী, এহান 0.8.0 কমিশনে সিদ্ধান্ত দেছি, এহান কার 7১0%অর 
গজে ভিত্তি করিয়া ? কালীপ্রসাদ। শহীদ সুদেষ্ঠার বলিদানর লগে কার প্রচেষ্টাত বি.ম. 
জাতর নাঙহান সরকারীকরণ অছিল ? কালীপ্রসাদর। আমার সমাজর যতো পুরাণা ইতিহাস, 
আন্দোলনর যথার্থ ইতিহাস, সাহিত্যর ইতিহাস, পত্রিকার ইতিহাস, সমাজর অগ্রগতির 
ইতিহাস, সমাজর বিভিন্ন সংস্থার ইতিহাস এতা হাৰি পৃর্থিবীর বুকে তুলিয়া ধরেছেগো 
কুংগো - কালীপ্রসাদ। আমার সমাজর হাবি মহাপুরুষ বারো গুণী মানুর জীবনী সংগ্রহ 
করিয়া প্রচার করেছেগো কুংগো ? কালীপ্রসাদ। এক কথায় অন্যান্য সাজে কাম এতার 
প্রত্যেহান করেছিতা আলাদা আলাদা মানুবে; আমার সমাজর অভিধান, ভাষাতত্ব, 
সংস্কৃতি ইত্যাদি কুনোতা বাদ নাদিয়া হাবিতা সন্ন্ধে ইকরেছেতা আকখুলা কালীপ্রসাদ 
গিরকে। উতার গজে আমার পুরা সংস্কৃতিহানর এলা আমার ভাষালো লিখিয়া প্রচার 
করেছেতাউ কালীপ্রসাদ গিরকে । রাস, রাখুরাল, উদৃখল, সন্ধ্যারতি মঙ্গলারতি, দিনর 
নিতি, রাতির নিতি, বাসক, ,সংকীর্ভন ইভাদিকুনোতাউ বাদ নাদয়ারচাছেত কানীপ্রসাদ 

গিরকে এবং যথাসম্ভব উতার কেছেটো নিকালাছে। 
সর্বভারতীয় শিক্ষা জগতে আসামেত্ত ডি, লিট উপাধি পাছিতা তিনগো; উতার 
ভিতরে আমার কালীপ্রসাদ গিরক আগো। এহান আমার সমাজর একক অন্যতম ইতিহাস 

আহান। 

এসাদে বিভিন্ন দিক দিয়া বিচার করলে দেহিয়ার যে, কালীপ্রসাদ অজা এগো আমার 
সমাজর শ্রেপ্ঠ এবং বহুমুখী প্রতিভার পাত্র আগো। তা একাধারে লেখক, ভাষাতত্ববিদ, 
দার্শনিক, সঙ্গীতকার মহান ব্যক্তি আগো। উহানে মি আমার ছাত্রযুবকর পক্ষত্ত মাতানি 
মনাউরি যে, গিরক এগো আমার জাতি এহান হাবির জনকগো। তারে আমি ““বিষ্ুপ্রিয়া 

মণিপুরী জাতর জনক” বুলিয়া হাবিয়ে গ্রহণ করিক। 


১ 


_ মণীন্দ্ কুমার সিংহ, 
ভারতীয় বনসেবা (7.6.5.) গুয়াহাটী 
ডঃ কালীপ্রসাদ সিংহ, পি.এইচ.ডি-ডি. লিটু, গীতাচার্ঘ্য নাঙ এহান তার কর্মলো 
অমর অয়া থাইতই। ভারতীয় দর্শনর গজে তার ইকরা লেইরিক (সংস্কৃত) ন্যায়দর্শন বিমর্শঃ) 
শাঙ্করবেদান্তে তত্বমীমাংসা, শাঙ্কর বেদান্ত, জ্কানমীমাংসা, (ইংরাজীত) 
8800798809১ [২০151০0। 07 110101)10101195075, 1176 [7019 117501198 
07 01521100, 1116 9610 17 [0011] 01195010189, 0106 79011990975 01 
1817190, [17088115 00 [18008 200 ৪1517951910, 911 01091197585 
ড21908519াথ। 170 15 5001089, 4 0101009 01 /৯.0. 8118101%608118. 
(অসমীয়া ভাষাত) গীতাদর্শন, চার্বাক দর্শন, ন্যায়দর্শন, বেদান্তদর্শন, মীমাংসাদর্শন - 
- অগ্গাধ পাপ্ডিত্যপূর্ণ গ্রন্থ বিশ্বর বিভিন্ন বিশ্ববিদ্যালয়ে গ্রহণ করিয়া তার পাস্তিত্যর স্বীকৃতি 
দেছি। দর্শনর গজে কম করেউ এসাদে ২৪-২৫ হান গ্রন্থ লিখানির গজেউ বিষ্ুপ্রিয়া 
মণিপুরী সাহিত্যত “এলার মালা” (৩ হান), কীর্তন-মালা? (৮ খণ্ড) বিষ্ুপরিয়া মণিপুরী 
ভাষা কৃষ্টি-সমাজর গজে অখপ্ুনীয় যুক্তি-তর্ক-পরিসংখ্যানলো ইকরা অসংখ্য প্রবন্ধ 
সংকলন “প্রবন্ধমালা* (৬ খণ্ড) সমাজর গুণীজ্ঞানী হাবি গিরিগিথানীর জীবনীগ্রন্থঃ ষেমন, 
শ্রীশ্রী ভুবনেশ্বর সাধুঠাকুর, মহাযোগী আথোই বাবা, শ্রী গোকুলানন্দ গীতিস্বামী, বিভিন্ন 
অজালোক, পাক্কালপা মানু, দেশপ্রেমিক, শহীদ ইত্যাদির জীবনী গ্রন্থ, যেমন, “বিসুপ্রিয়া 
মণিপুরীর দিকপাল, শহীদ সুদেষ্ণা সিংহ" ইত্যাদি -- এসাদে অনেক রচনাবলীর মাধ্যমে 
আমার জাত বারো ভাষা সংস্কৃতির পৃথিবীর বুকুহানাত সুপ্রতি্িত করিয়া থদেছে। 
গিরকর চির্রনমরণীয় কর্ম তার বিক্রিয়া মণিপুরী তাষা-ভাষাতত্বর গজে গবেষণা 
গ্রন্থ "০ 71817010759 1801)81 1:2089889 যেহানর গজে তারে পি. এইচ, 
ডি, ডিগ্রি দেনা অছে, এবং উহানর গজে নির্ভর করিয়া ইকরানি অছে “ও 
119111010759,519710005- 01911 180750859, 11101810152 0010005 - 
- যে গ্রস্থহানর দরুণ আমার জাত বারো ভাষা এহান বিষ্টপ্রিয়া মণিপুরী বুলিয়া 0.73.0. 
00])07159107) বারো উচ্চ ন্যায়ালয়ে স্বীকৃতি পাছে। “1 1879170013799 1৬197100015 
- 1 1-8080882, 111021016 ৪0 (10815 লেইরিক এহান আমার জাতর 
মহামূল্য গ্রহ্থহান। 
খাল করলে অবাক অয়ার, এম এ, পাছ করানির পিছে কলেজে বারো 
বিশ্ববিদ্যালয়ে অধ্যাপনা করিয়া পি,এইচ,ডি, ডি লিট্‌, গীতাচার্যয উপাধি পানার গজেউ 
দর্শনর ২৪-২৫ হান গ্রন্থ ইকরানি, বিষ্ুপ্রিয়া মণিপুরীর হাবি কৃষ্টির উপযোগী এলা 
ব্যাকরণ, ভাষাতত্ত্, অভিধান, সমাজর হাবি গুণী মানুর জীবনী ইত্যাদিলো ৪০-৪৫ হান 


গ্রহ্থ ইকরানি মানু আগোর জীবন আকহানাত কিসাদে সম্ভব অইলতা! দৈববলে বলীয়ান 
নাইলে, ঈশ্বর, সরস্বতীর অপার করুণা না থাইলে বিষ্ুপ্রিয়া মণিপুরীর ভাষাকৃষ্টি, 
লিংখাত করিয়া থদে পারানি এহান কথমপি সম্ভব নাইব ! একাধারে এতাহাবি প্রতিভার 
বিকাশ বিশ্বে বিরল। ডঃ কালীপ্রসাদ সিংহর জীবন এহানেই 158৩70 আহান। 

এ অভূতপূর্ব কর্মযোগীর অন্তরাত্মা অবহেলিত, লাঞ্চিত, উপেক্ষিত, দীন-দরিদ্র, 
অর্থ-বিদ্যা-শিক্ষাদীক্ষা হাবিবেদে অনুন্নত এ বিষ্ুপরিয়া মণিপুরীরকা অহরহ কাদিয়াই আছে। 
কর্মময় জীবনর অবসর সময়ত সমাজ-কল্যাণর চিন্তা, জাতীয় চরিত্রর বিকাশ, শিক্ষার 
উন্নতি, সাহিত্যর বিকাশ, সংস্কৃতির মানদণ্ড নির্ণয়, আর্থিক বিকাশ, জাতি বারো ভাষার 
প্রতিষ্ঠা - এতাই এ কর্মযোগীর অবসর-বিনোদন। আশৈশব গিরকে লাহুলাদে মিকুপ 
আহান না মাংকরেছে, নিজর আনন্দ ভোগ বিলাসে না কাটাছে, গিরকর আজীবনেই 
তপস্যা, সারা জীবনহানেই গিরকে জাত এহানরকা উৎসর্গ করিয়া যারগা। সারা জীবনে 
যেহানি উপার্জন করলো উতালো লেইরিকলেইশৌ ইকরিয়া, প্রকাশ করিয়া গেলগা। 
এতা হাবি খরচ করানির পিছে যেহানি থাইল উতালো “দিব্যাশ্রম লিংখাত করিয়া শিক্ষা- 
সংস্কৃতি, কলা, সাহিত্য বারো জনসেবারকা উৎসর্গ করেদিলো। এবাকা গৈরিক 
বেশতৃষালো গিরকে নিজরে হাজেয়া থছে। এতা হাবি চিন্তা করলে শ্রদ্ধায়, ভক্তিয়ে 
কৃতজ্ঞতায় আগ্লানেই তারাও মূরগো নঙিয়া আহের। এসাদে নিঃস্বার্থ, জ্ঞানতপন্থী আগো 
আমার হাদিত জরম অছে এহানলো চিরদিন আমি বুক ফুলেয়া মূর উচ করিয়া তারেলো 
গর্ববোধ করিয়া থাইতাঙাই। কালীপ্রসাদ আমার সমগ্র বিুপরিয়া মণিপুরী জাতর গৌরব। 

কালীপ্রসাদ গিরকর অন্তরাত্মা জাত এহানরকা কিসাদে কাদেছিল বারো এ জাতর 


চরম সঙ্কটে কিসাদে গিরকে জাত এহানরে কালকরেছে, উহানর হুর্কাঙ দৃষ্টান্ত আহানঃ , 


১৯৯০ ইংরাজীত্ত ১৯৯৬ ইংরাজী পেয়া সময় এহান আমার জাতর স্কটময় কালহান। 
এ সময়ত জীবন বিপন্ন করিয়া কালীপ্রসাদ গিরকে পুস্তিকা আহান ইকরিয়া প্রকাশ করেছিল 
"০ 07০11010515 8100 0116 91911017185" গিরকে বলীপাস্কাললো পাঞ্চজন্য 
বাজেয়া মাতেছিল - “আমি ঝিষুপ্রিয়া হাবিব রকমে মণিপুরী, আমি জরম অছিতা মণিপুরে, 
ডাগর অছিতা মণিপুরে, আমার সংস্কৃতির পূর্ণ বিকাশ অছেতা মণিপুরে, মণিপুর আমার 
ইমালাম।৮? 0.8.0001010155107) -এ গিরকে ০৮1001০৩ লো 519101190 দেছিল- 
বিফুপ্রিয়া মণিপুরী জাতি বারো বিষুরপ্রিয়া মণিপুরী ভাষার স্বপক্ষে ও সমর্থনে তার লেইরিক 

016 01917, 011016 [9011001079 .1791145 11190 00195 01119 1১9০1 "7116 
টিগাাাখাডির৩8010075 _1079718750880, [71010 28৫ 001006 

অর্থাৎ 0.8.0. 00]0195107 -এ মাতেছেতা, ডঃ কালী প্রসাদ গিরকে দেছে 
বক্তব্য বারো লেইরিক উতা বিরোধী পক্ষরাঙ দেনা সত্েউ তানু উতা কাপে নুরারেছি। 
গৌহাটী উচ্চ ন্যায়ালয়েউ ডঃ কালীপ্রসাদ সিংহর বক্তব্য বারো গ্রন্থ উততা 0.8.0. 
0০1155100 -অর মাতৃঙ ইলয়া কমিশনর রায় উহান বহাল থছে। সুপ্রিম কোর্টেউ 
এবাকা পেয়া হাইকোর্টর রায়হান বহাল আছে, শেষমেষ রায়হান বাকী। ডঃ কালীপ্রসাদ 
সিংহর ও বক্তব্য বারো লেইরিকহান কমিশনর আবেদনে না হমেইলে আমার জাত বারো 
ভাষার নাঙহান বিষ্ুপ্রিয়া মণিপুরী নায়া ছন্দ বিষ্ুপ্রিয়া অই”তে বিচিত্র নেয়ছিল, কারণ 
১৯৭৬ ইংরাজীত আমারে হ্দা বিষুপরিয়া বুলিয়া সরকারে মাতেদেছিল। 
আজি মি ডঃ কালীপ্রসাদ গিরকরে তার আজীবন গবেষণালন্ জ্ঞানলো, 
অখগুনীয় যুক্তি, তর্ক তর্ক বারো নিদর্শনলো আমার বিষ্তুপ্রিয়া মনিপুরী জাতি বারো বিষ্ুপ্রিয়া 
মণিপুরী ভাষারে সুপ্রতিষ্ঠিত করে দেনির চিরস্মরণীয় মহান কর্মরকা তারে “জাতির জনক. 
বুলিয়া মাতুরিতা। “জাতির জনক? আমি হুদ্দা ডঃ কালীপ্রসাদরে ডাঙর করিয়ারহান 
নাই, আমি সমপ্ত জাতহানেই র অয়ারহান। 

কিন্তুদুঃখর কথা, এহেন কর্মযোগী, জ্ঞান-তপন্থী, সর্বত্যাগী অমরকীর্তির অধীশ্বর, 
বিশ্ববন্দিত ভারতীয় দর্শনশাস্তরর প্রগাঢ় পণ্তিত, গবেষক, একাধারে সাহিত্যিক বৈয়াকরণিক, 
ভাষাতত্ববিদ, সমাজসংস্কারক, চিরকুমার, আজীবন একাগ্রচিত্তে বিষ্রপ্রিয়া মণিপুরীর 
হিতার্থে উৎসর্গীকৃত জীবন এ গিরকে পর শ্রীকাতর সক্কীর্ণমনা, কুচক্রী সমালোচকর বৃশ্চিক 
দংশনেত্ত মুক্ত নাছে। হয়তো এহানৌ বিধির বিধান আহান। এহানাত কথা আহান মনে 
পড়ের, ““শ্রেয়াংসি বহুবিপ্রানি। শ্রেষ্টেযু নির্যযাতনম্‌ হি বিন্দতে।” আমার শাস্ত্রই মাতের, 
“অথ চিত্তং সমাধৃতং কর্মাবেশ্যানপেক্ষম্‌ অর্পিত মনোবুদ্ধির্যো সর্বভূতানাং হিতম্‌ 
উপাসতে। সর্বসুখ দঃখস্তেষাং হৃধীকেশো বিমুচ্যতে ॥ 

দুর্গম গ্রামবাসী লেইরাপা সংসার আহানাত জরম অয়াউ অসাধারণ মনোবল, 
তপস্যা, ব্রহ্মচর্য, কৃচ্ছসাধন, অদম্য জ্ঞানপিপাসা, নিঃস্বার্থ সমাজ সেবাচ্ছন্ন মন থাইলে 
মানু আগো যে জ্ঞান বারো কৃতির চুড়াগোত কানা পারেরগা, ডঃ কালীপ্রসাদর জীবন 
এহানেই আমার বিষ্ণুপ্রিয়া মণিপুরীর মুঙে ভ্বলন্তদৃষ্টান্তহান অয়া থাইতই। আমার উঠে 
আহিতারা শৌসুমারা এতা ডঃ কালীপ্রসাদরে আদর্শ করিয়া তানুর জীবন হঙ্করকা। ডঃ 
কালীপ্রসাদ সিংহ তানুর জীবন্ত আদর্শ ও উদাহরণ অয়া থাক। 


“অসতো মা সদ্গময়। অমসো মা 
জ্যোতিগময়। ত্যোর্মা মৃতং গময়।”? 

কালীপ্রসাচ্চ প্রসঙ্গে দ্বি-আব্রচুটি কথা 
_ প্রণয় কুমার সিংহ ' 
সম্পাদক 
সম্বর্ধনা সমিতি 


যুগে যুগে পৃথিবী ইমার বুকে অপরূপ গুণলো জরম অছি গিরিগিথানী উতার হাদিত 
ইঙাল-ঙাল করা তেরা আগো কালীপ্রসাদ অজা। জীবন-সংগ্রামে যেগোই তেত নেই 
আশা থয়া নানান হিনদুখর হাদিত নিজরে প্রতিষ্ঠিত করানির সাফল্য অর্জন করে পারেছে, 
ও গিরক উগোরে দূরেইত্ত মোর হমা কাতকরুরি। সমাজর উন্নতির সালে প্রগতিশীল 
চিন্তাধারালো মুঙেদে আগুরানির হন্না ইচুদিন ধরে করিয়া আহের গিরক উগ্গোরে আমি 
কুনোমতেই পাহুরে নুবারিয়ার। উচ্চশিক্ষার পইলাকার প্রদীপগো সমাজে যেগোই 
ভ্বালাদেছিল, উচ্চশিক্ষা সম্বন্ধে যথার্থ ভাব আহান যেগোই হাবির মনে জাগাদেনা 
পারেছিল, ওঁ গিরক উোরে হাবিয়ে যাকরানি লাগতই, লগে আমার সমাজর বিভিন্ন 
ক্ষেত্রত তার অবদানৌ স্বীকার করানি লাগতই। বিষ্প্রিয়া মণিপুরী ভাষার গজে গবেষণা 
করিয়া ডক্টরেট ডিগ্রি পানার পিছে গিরকে এ ভাষার 810117019810911)101971 বা 
ব্যুৎপত্তিমূুলক অভিধান আহান রচনা করেদিলো, লগে এ ভাষার ব্যাকরণ আহানৌ 
করেদিলো। জাতর, ভাষার, সাহিত্য-সংস্কৃতির এতিহাসিক তথ্য যেতা আমি পাছি, এতা 
এ অজাগিরকে সংগ্রহ নাকরেদিলে আমি এবাকাউ অনেক পিঠিয়েদে থাইলাও অইছ। 
সংস্কৃতিক ক্ষেত্রত গিরকর অনেক এলা “কালীপ্রসাদী সঙ্গীত? নাতে বিখ্যাত অছে; ও 
এলার মাঝে গিরকর জীবনর দুঃখ বারো বেদনার যে সুর ধ্বনিত অছে, উতা আমি কুনোদিন 
হারপানিত নাগেছিগা - এহান আমারা হাবিত্ত ডাঙুর দুঃখহান। আধুনিক বিজ্ঞান বারো 
প্রযুক্তির এ যুগ এহানাত বৈজ্ঞানিক ভিত্তি ছাড়া আমি যদি কোন কিছু গ্রহণ করাত যিয়ারগা, 
উহান অ+ইলে উহান সম্পূর্ণ ভুলহান। কোন যারি আহান বা কোন ঘটনা আহানর সত্যাসত্য 
নির্ধারণ অ'রতা প্রমাণলো। আমার সমাজর লগে কালীপ্রসাদ অজার বর্তমান স্থন্ধ সম্পর্কে 
নুবা করে মাতানিরতা কিস্তাউ নেই। এহান আমারতা নিংশিং অনা লাগতই যে, পরাধীনতার 
আতেত্ত ভারতবর্ষরে মুক্ত করানি অছিলতা প্রধানতঃ গান্ধীজীর প্রচষ্টায়। সময়ত প্রাথমিক 
ভাবে গান্ধীজীর বিরুদ্ধে অনেক কিছু করানি অ+ছিল, কিন্তু পরবর্তী কালে তারে হাবিয়ে 
জাতির জনক বুলিয়া গ্রহণ করলা। ূ 

সমাজরাঙ মোর প্রশ্নহান _ সমাজরে বানাপানি এহীন কি অপরাধ আহান? যি 
নার, উহান অ"ইলে আমারতা এব্বাকাই আহি মেলিয়া হজাক অ'না লাগতই; উল্টানি 
লাগতই বন্ধ অ"য়া আছে ইতিহাসর পাতা; মূল্যায়ন করিয়া, সত্যাসত্য নির্ধারণ করিয়া 
লৌদিয়া মাতানি লাগতই। আমার বর্তমান অবস্থান এসাদে অ”ছে যে, কোন আগোই কথা 


ররর 


আহান মাতলে আরাক আগোই আত থাপারেয়া সমর্থন করানি, বাকী উতা হাবিয়ে ইমে 
অন্ধর সাদে য়াকরে যানা; কোন দিন আগোই বিচার করাত নাষেই তাইগা, কথা এহান 
সত্যহান না মিথ্যাহান। ব্যক্তিগত জীবনে হাবিয়েউ প্রতিষ্ঠা মনেইতারা, কিন্ত হাবিয়ে প্রতিষ্ঠা 
পানা নুরারতারা। প্রতিষ্ঠিত অ”ইতারাতা ই মহান ব্যক্তি উতাই, যেতার অবদান তাষা, 
সাহিত্য, সংস্কৃতি, রাজনীতি যে কোন ক্ষেত্রত আছে। আমার কালীপ্রসাদ অজা এসাদে 
» মহান ব্যক্তি আগো, যেগোর অবদান আমার সমাজে অতুলনীয়। আমার সমাজর সাহিত্য, 
ভাষা, ইতিহাস, ভাষাতত্্ ইত্যাদি যে কোন বিষয়ে এ অজার দান আমি কোনদিন পাহুরে 
নুবারতাগ্াই। হাবিয়ে আগ্ররেয়া আহিক এ অজার ইচুদিনর দুঃখ-দুর্দশা উতা হাবি মুছিয়া 
বেলেয়া বিশ্বরমা নুবা ইতিহাস আহান আরন্ত করিক। 
মানুর ব্যক্তিগত সমালোচনা বারো নিজর অহংকারলো মগ্ন অয়া থানার দিন এবাকা 
আমারতা নেই। কুসংস্কার বারো অন্ধবিশ্বাস উতা হাবি দূরেই করিয়া বৈজ্ঞানিক চিন্তাধারা 
বারো বিজ্ঞানমনস্ততালো গ্রহণযোগ্য বিষয় উততা গ্রহণ করিয়া আমি মুঙেদে কাকেই কারিক। 
দীর্ঘদিন অধ্যাপনার পিছে বিভিন্ন ক্ষেত্রে গিরকর অবদান মূল্যায়নলো আজি 
বিশ্ববিদ্যালয় বারো মহাবিদ্যালয়র ছাত্র-ছাত্রীয়ে অজা কালীপ্রসাদরে আজি এ “কালীপ্রসাদ- 
সরীক্ষা” ব্মৃতিগ্রস্থলো উষ্ণ সম্বর্ধনা জানেয়ার; এ গ্রস্থই বিকুপ্রিযা মণিপুরী সমাজর বন্ধ 
অয়া আছে ইতিহাসর পাতাহান খুলেদিয়া নুরা যুগ আহানর সূচনা করক। 1 
হেমহান দিশারি, অনেক দুঃখ-দুর্দশা এবং সংগ্রামর হাদিয়েদে আগুবেয়া আহেছত। 
অজার বাকী জীবন এহান সুখে শান্তিতে কাটক এহান ভগবানরাঙ আমার প্রার্থনাহান। 


এপপপর্ণি 

ক্রিয়াতছ। স-বর্ণ ব্যবহার প্রসঙ্গে ঃ কালী প্রসাদ সিংহ 


ক্রিয়াত ছ | স-বর্ণর ব্যবহারলো বর্তমানে শিক্ষিত সমাজ দ্বিখণ্ডিত | এ বিষয়ে 
আমি অনেক আলোচনা করেছি ; আজি আরাক দৃষ্টিকোণেত্ত এ বিষয়ে বক্তব্য আহানি 
থইক | বিষয় এহান আলোচনা করতে স্বাভাবিকভাবে ব্যাকরণ এবং ভাষাতত্বর প্রসঙ্গ 
আহের । উহানে পইলাই ব্যাকরণ বারো ভাষাতত্ব-_ এ দ্বিয়োহানি সম্বন্ধে সাধারণ 
আলোচনা আহানর দরকার । কারণ এ দ্বিয়োহানি বিষয়র উদ্দেশ্য বারো প্রয়োগস্থল 
হার নাপেইলে পদে পদে ভ্রান্তি অ'নার সম্ভাবনা । সংক্ষেপে, ব্যাকরণর উদ্দেশ্যহান, 
পেয়ার শব্দ বারো শব্দর উপাদান উতার উৎস বিচার করিয়া নিকালানি এবং উতার 
ব্যাখ্যা করানি | গতিকে বিজ্ঞান দ্বিয়োহানির ভিতরে পইলা আহেরতা ব্যাকরণ ; 
উতার পিছে ওঁ ব্যাকরণর ব্যাখ্যারকা সাহায্য নেনা লাগেরতা ভাষাতত্বর । এহানর 
(বিপরীত অ'ইলে পদে পদে বিভ্রান্তি ঘটের । আমার বানানে ক্রিয়াত দত্য-স ব্যবহারর 
রীতি এহান আহেছেতা এ বিভ্রাত্তিত্ত । অথ ব্যাকরণহান আগে না লেপকরিয়া 
ভাষাতত্বর প্রয়োগ করাত যিতেগা এ মহান্রান্তি এহানর সৃষ্টি অ'ছেতা | দৃষ্টাস্তত 
আহিক __ 

(১) 'অছে' ক্রিয়া এহানাত গিরিগিথানী আকতাই দস্ত্য-স দিতারাতী, ক্রিয়া এগো 
ভাষাতত্বর ব্যাখ্যালো সংস্কৃত অস্‌ ধাতুত্ত আনিয়া । কিন্তু এপেই কথাহান অ+ইলতাই, 
এ ক্রিয়া এগোর কাল, ধাতু, বিভক্তি -এতা আগে লেপকরানি লাগের | ধাতু নিকালানির 
নিয়মহান এহানঃ ক্রিয়া আগোর হাবি কাল বারো বচনর হাবি রূপ উতার ভিতরে 
পইলাদে যেহান সাধারণ রূপহান পেয়ার, উহান ধাতুহান, বাকী উতা বিভক্তি বা 
প্রত্যয়র ভিতরে আহের | এবাকা “অছে, ক্রিয়া এগোর হাবি কাল বারো বচনর বিচার 
করিক-__অছিল, অছিলাই, অছিলাঙ, অছিলা (অতীত) ; অর, অউরি, অরাই, অইতারা 
বর্তমান) ; অইতই, অইতৌ, অইতারাই, অইতাাই ভেবিষ্যৎ) ; অনি, অনা ডের 
৮৪117981) | এ রূপ এতা হাবি বিচার করলে দেখতাঙাই যে, হাবি ক্রিয়ার অকরাগোত 
সাধারণভাবে আছেতা “অ” এগো ; গতিকে 'অ” এগোই ধাতুগো ; বাকী উতা বিভক্তি 
বারো প্রত্যয় | এ নিয়ম এহানাত যে কোনো ভুল নেই, উহানর অকাট্য প্রমাণহান 
এহান যে, যে কোনো ক্রিয়ার ক্ষেত্রত এ নিয়ম এহান প্রযোজ্য ; যেমন, কর্‌-এছিল, 


নং 


রা 


কর্‌.এছিলাই, কর্‌ এছিলাঙ, কর্‌ উরি, কর্ইয়ার, কর্‌-অরাই, করতৌ,করতেই,করতই/ 
করতারাই ইত্যাদি ; পাছিলাঙ, পাছিলাই, পাছিলা, পাউরি পারাই, পার, পেইতৌ, 
পেইতেই, পেইতারাই, পেইতাাই ; হুন্‌-এছিলাঙ, ছন্-এছিলাই, হুনুরি, হনরাই, ুনতারা, 
হুনতৌ, হুনতেই, হনতই, হুনতারাই ইত্যাদি । এপেই ইমে সন্ধির নিয়ম এহানি হারপানি 
লাগতই $ €১) ব্যঞ্জনবর্ণাত্ব ধাতুর পিছে বিভক্তির আদি ই* কারর লোপ অর 1২) 
স্বরবর্ণাত্ত ধাতুর পিছে বিভক্তির আদি “এ+ কারর লোপ অর ; (৩) বিভক্তির আদি “ই” ১৪ 
কারর আগে ধাতুর অন্ত্য 'আ”কার “এ” কারে পরিণত অর । দীর্ঘ আলোচনারকা 

২) 'অসে, ক্রিয়াত ধাতুগো যদি 'অস্‌* অর, উহান অইলে বিভক্তিগো অইতইতা ৮৭ 
এ” | ক্রিয়া এহান 899ভা 799:0606 €59৪ -অরহান । উহান অইলে কর্‌, পা, রর 
ইত্যাদি ধাতুর 7155011199.506 1575৩ -এ রূপহানি অইতইতা - করে, পাএ, খাএ 
ইত্যাদি । কিন্তু আমার ভাষাত এসাদে কোনো ক্রিয়া নেই । গতিকে এপেই গোলমাল 
আহান থাইল উহান পরিষ্কারহান । 

(৩) 'অসে' ক্রিয়াত যদি ধাতুগো 'অস্" অর, উন অইলে করেছে, খাছে, পাছে ) 
ইত্যাদি ্রিয়াতেউ ধাতুহানি অইতইতা -করেছ, খাছ, পাছইত্যাদি। কিন্তু এসাদে ধাতু ॥ 
এতাত বিভক্তি যোগ করিয়া ক্রিয়া হঙকরাত গেলেগা রূপ পেইতাঙাইতা এসাদে __ 
করেছেছে, করেছেছিলাঙ, করেছিছিলাই, করেছুরি, করেছিয়ার, করেছিতৌ, 
করেছিতাঙাই, পাছেছিলাঙ, পাছেছিলাই, পারি, পাছিয়ার, পাছিতৌ, পাছিতাঙাই, 
পাছিতারাই, পাছিতাাই ইত্যাদি । কিন্তু বস্ততঃ এসাদে কোনো ক্রিয়া আমার বাঁবহারে 
_নেই | গতিকে এহানাতআরাক গোলমাল আহান থাইল । আগে মাতলাঙ উসাদে 
'অ" ধাতু গ্রহণ করলে কিন্তু এসাদে কোনো প্রশ্ন বা ঝামেলা না উঠের এবং হাবি 
ধাতুত বিভক্তি বা প্রত্যয় যোগ করিয়া ক্রিয়া বা শব্দ হঙকরে পারিয়ার | ' ? 


(৪) আরাক কথা আহান ঃ ভাষাতত্বর কথা আলোচনা করানি অইলে ধ্বনির ? 
5509০] উতা পইলা হারপানি লাগতই £ অর্থাৎ কোন ধ্বনিগোরে কোন 73 
(07507811901 1011975110 9)70901) -লো £92.5590 করানি, ও বিজ্ঞান উহান 
হারপানি লাগৃতই ।আমার আলো প্রসঙ্গত “ছ' বারো “স' এ ধ্বনি দবিয়োগির 97101 
গি কুংগি উহান বিচার করিক __ আমার শব্দত “ছ" এগো সর্বজনম্বীকৃতভাবে ব্যবহার 

"  করিয়ারতা এ শব্দ এতাত __ ছন্দ, ছবি, ছানা ইত্যাদি । এতা হাব্বিত ছ-এগোর 1৮3 
গো অইলতাই “৪, অথথ ছ এগোর স্বীকৃত [৯3 গো অইলতাই “9” (বোংলাতকিস্তু 


“ছ' এগোর [73 গো ০%) । বিপরীতক্রমে, যেপেই 109 “৪" উচ্চারণ পেয়ার, উপেই 
ধবনিগো “ছ" বুলিয়া হারপানি লাগতই । আমার আলোচ্য অছে, অছিল, কাছে, পাছে 
। ইত্যাদি ক্রিয়াত পেয়ার ধ্বনি উগোর উচ্চারণহান “3,অনাই (59৩, 1185৩, 285৩, 
: 8311, 10851] ইত্যাদি) বানানহান “ছ' ধ্বনিলোই অনা লাগতই | এখুরুম, দস্ত্য-স 
« ব্যবহারর স্বীকৃত বানানহানি এহানি __ সরল, সমান, সাদা ইত্যাদি | এপেই “স” 
ধ্বনির 13 গো অইলতাই $($) গতিকে অসে, পাসে,খাসে __ এসাদে বানানহানি 
দিলে উচ্চারণহানি অইতইতাই এসাদে - ৪৫০, 158০, 1118$০ ইত্যাদি । কিন্তু এতা 
আমার স্বীকৃত উচ্চারণ নাগই । 
এ বিচারেত্ত স্পষ্ট অর যে, ক্রিয়াত “স দিলে ব্যাকরণহানিয়ো চুম নার ; 
উচ্চারণহানিয়ো চুম নার ।এপেই “ছ' -ধ্বনি দিলে ব্যাকরণহানো চুমর, উচ্চারণহানো 
£ চুমর । গতিকে ক্রিয়াত ছ-বর্ণ দেনা উহানেই বিজ্ঞানসম্মতহান । 

) এখুরুম ভাষাতত্বর কথাত আহিক £ “অ' ধাতু, এগো আহিলতা কিসাদে ? উত্তরহান 
অইলতাই, সংস্কৃত ভব (ভূ) ধাতু্ত প্রাকৃতত হো ধাতু অইল ;উতার পিছে বিষ্ুপ্রিয়াত 
'অ" ধাতু অইলতা । অন্য দৃষ্টান্ত চেইক-সং. হত্তী » হাতি৯আত্তি হস্ত »হথ » হাত 

২৯আত সপ্ত »সত্ত » সাত+ হাত ইত্যাদি | 

এ সহজ-সরল বিজ্ঞান এহান এরেদিয়া ক্রিয়াত দস্ত্য-স ব্যবহারর অবৈজ্ঞানিক 
ভাবনা এহান আহেছেতা আসলে কোনো আগোর মত আহানরে ভ্রান্ত প্রমাণ 
করানিরকা । কিন্তু মনে থনা লাগতই যে, ব্যাকরণ বারো ভাষাতত্ত এতা ৮০510৮৩ 
9০101709 ;130771811%9 9019)০9 নাগই । অর্থাৎ উদ্দেশ্য আহান সিদ্ধ করানিরকা 
এ 99197০6 এতা অছেতা নাগই ; এ 3০197০০ এহানির আদর্শহান অইলতাই, বাস্তব 
উহানরে নিয়মর মাধ্যমে প্রকাশ করানি | গতিকে, 'অমুকর মত উহান ভুল প্রমাণ 
করানিরকা ক্রিয়াত দত্তা-স ব্যবহার করিক -_ এতা ব্যাকরণ বা ভাষাতত্বর কথা 
নাগই ; ইমে কান্ছি মজানির কথা | উহানলো এ দস্ত্য-স এগোর প্রতিষ্ঠা করতেউ 
মাছুঘাটর সভা আহানাত পুরীজেলেই, গাবুরাপুরেই, বুড়াবুড়ী ইত্যাদির ভোটাভোটিলো 

'করানি অছেতা । এসাদে ভোটাভোটিলো অসত্যর প্রতিষ্ঠা করিয়া গেলেগা ভবিষ্যতে 

সমগ্র সমাজহান অন্ধকারে ডুবিয়া থাইতাই । গতিকে ক্রিয়াত “স" ব্যবহারর এ 

| অবৈজ্ঞানিক রীতি এহান এব্বাকাই সংশোধন করিয়া ক্রিয়াত “ছ'-বর্ণ ব্যবহার এহানর 
প্রচলন করিক ;নাইলে পিছে নিকুলতই বানানর সমস্যা উতা হাবিরকা বর্তমান শিক্ষিত 

1 সমাজ দায়ী থাইতাই । 


) 


এ প্রসঙ্গে কথা আহান $ অনেকেই মোরে ্রিয়াত ছ-বর্ণ ব্যবহারর আবিষ্কারক ঝা 
প্রবক্তাগো বুলতারা ;উহান কিন্তু সম্পূর্ণ ভূল কথাহান । যেদিনেত্ত বিষুণপরিয়া মণিপুর 
ভাষার সাহিত্য নিকুলানি অকরেছে, উদিনেতত ক্রিয়াত ছ-বর্ণ এগোর ব্যবহার 
আহেছে । গীতিস্বামীর এলা, মৃণিপুরী পত্রিকা, মেখলী পত্রিকা, ফাঁণ্ড পত্রিকা, 
অকরিয়া সেনারূপ সিংহ, মদনমোহন সুখোপাধ্যায় ইত্যাদি অসংখ্য কবিগোষ্ঠীর 
এহানর প্রমাণ দিতই | এমনকি, ক্রিয়াত দত্ত-স ব্যবহারর আদিগুর জগৎমোহন গিরকে 
পেয়া ইচুদিন ছ-বর্ণই ব্যবহার করে আহিলগো । ১৯৬৮ ইংরাজীতে মি 7.1). ডিগ্রি 
পানার পিছে, খুব সম্ভবতঃ ডঃ সুনীতি কুমার চাটার্জির চিঠি আহান পানার পিছে, 
পেইরাক করে জগংমোহন গিরকর মূরগোত কিসাদে চিন্তা আহান হমা পড়িলগা 
(যেহান অন্যই হার নাপেইলেউ আমি হারপাছি) যে, গিরকে নিউকরলোতা, 
মত আহান প্রচলিত করিয়া সমাজেতা স্থায়ী আসন আহান গপেইতই ।গিরকর 
লাল নাছে; তার অনুরাগী গোষ্ঠী আহানর ভিতরে তা মত এহান সম্পূর্ণ প্রতিষ্ঠিত 

করিয়া গেলগা ১ গোষ্ঠী উহানেউ তার বিদ্যাবস্তার স্বীকৃতি দিলা । ৮ 
আরাক কথা আহান £ গজর আলোচনাত্ত বুজদার গিরিগিথানীরে হারপেইতাই যে, | 
এ আলোচনার অধিকাংশই হাইকুলর ৭ম-৯ম শ্রেণীর স্তররতা ১ ভাযাওতর আলোচনা 
উতাউ এবিজ্ঞানে হমেইতেগা পইলাকার দিনেই হিকানি লাগেরতা | জীবনর এ পয্যায়ে 
আয়া অমাটিক নিন্ন স্তরে লামিয়া আলোচনা করানি এহান জঘন্যভাবে লাজর 
*কথাহান।কিন্তু সমাজর অতি উচ্চশিক্ষিত গোষ্টী আহানে মোরে এ নিশ্নস্তরে লামানিত 
বাধ্য করলাতা । এহান কিন্তু নিশ্চিত যে, ও দত্ত্য-স ঝাদী অতি উচ্চ শিক্ষিত উতাই 
এতালো বিন্দু আহানো লাজ নাপেইতাই.। লমইতেগা বাক্য আকহানলো লমকরিক 
__এদ্ত'স'র বানান এহান এতো জঘন্য নীচ স্তরর চিন্তা বা মানসিকতাত্ত নিকুলেছে 
যে, এহানর প্রতিবাদ করানি পেয়া লাজপেয়ার । 


